
UIGNIAUS KRAŠTO JAUNUOMENĖS MÉNESINIS LAIKRAŠTIS 


Redakcija ir Ani Ojas Vilnius, Domb: ovskio gt. 5—1. | 
šiblioteka Jagiellońska 


MANI Dvasios vėžys. 


Nešališkai vertinant mūsų jaunuomenės lietuvišką dar- 
buotę, tenka pastebėti, kad ne visa nuveikiama, kas būtų ga- 
lima jaunomis jėgomis nuveikti. Tiesa, daug gražių užsimoji- 
muy sutrukdo išorės kliūtys, su kuriomis dažnai tenka susi- 
durti. Bet taip pat nemaža jaunatvės jėgų sunaikina įsigalėjęs 
lietuvių visuomenėje vėžys, pavydu vadinamas. 

Dabok, atsirado jaunuolis, kuriam ir sumanumo, ir valios, 
ir kitų privalumų Dievulis kiek gausiau suteikė, negu jo arti- 
miesiems. Stoja šviesos darban, prakaito negaili ir todėl ilgai- 
niui atsiduria savo draugų priešaky. Tokio vyruko vadovau- 
jamas vietos jaunimas galėtų gražiai pasidarbuoti savo krašto 
ir savo tautos gerovei. 

Bet kai tik vienas tautiečių savo nuopelnais bent trupu- 
čiuką išsiskiria iš minios, tuoj kituose gimsta pavydas. Mat, 
visi tam pačiam kaime augo, dažnai kiaules kartu ganė, vadi- 
nas, visi lygūs, tai kodėl dabar jis virš kitų. Jis turi grįžti 
minion. 

Kad priešaky stovintį tautietį parbloškus, tenka Jis nešva- 
riausiai išniekinti, jo vardas apsagstyti įvairiausiomis nedory- 
bėmis ir menkystémis. Tuomet prisimenama tolimos praeities 
pramanyti paklydimai, o kartais net tėvų ir senelių tariamos 
silpnybės. Žodžiu sakant, iškrapštomi visos giminės visi pa- 
nagiai, kad tik suradus nors truputį nešvarumų ir drébus jais 
nusipelniusiam tautiečiui veidan. 


Tikslas dažniausi pasiekiamas. Mat, ir gryniausi prasima- 
nymai, jeigu tik jie mažina kito garbę, paprastai randa prita- 
rėjų, nes dauguma žmonių yra linkę greičiau kitą įtarti bloga 
valia, negu jam pripažinti gani nors TAS ar (una nors 

nuopelnus. Jokie pasiteisinimai, net ir šmeižėjo atšaukimas, 
visiškai nebenuvalo apšmeižtojo vardo. Tai gerai žino įvairus 
demagogai, kurie tyčia paskleidžia apie savo priešus neteisin- 
gu gandų, iš kalno pasiryžę paskui juos atšaukti, nes kartą 
mestas šešėlis nors vėliau ir būna vėl nušviestas, bet visiškai 
nebepranyksta, 

Neteisingai išniekintas veikėjas dažnai meta visuomenis- 
ką darbą ir užsidaro keturiose sienose. Veikimas ten papras- 
tai sustingsta, vėl visi tupčioja vietoj, kiekvienas bijo iškišti gal- 
vą aukščiau kitų, nes ir jo lauktų pirmtakūno likimas. Pada- 
roma lietuvių visuomenei daug žalos. Lietuvis pakiša koją lie- 
tuviui, lietuvišką darbą dirbančiam, kad tuo būdu jį suklup- 
džius ir kitus nuo to darbo atgrasinus. Dėl savo asmeninės 
tuščios ambicijos paaukojama visuomeniški ir tautiški reika- 
lai. Kiek tokiam elgesy šlykščios savimeilės. 

Žinoma, taip gali elgtis tik dvasios nuskurdėliai. Bet, de- 
ja, tokių dvasios elgetų nemaža. Galima tokių sutikti ir kaimo 
jaunuoménéje, ir miesto Sviesuoménéje. „Jei ne aš pirminin- 
kas, tai nereikia ir draugijos“. „Jei ne mano sumanymas, tai 
geriau tegul jis nebūna įvykdytas“. Stai obalsiai pavydo apa- 
kintų tautiečių. 

Taip nepadoriai besivaržydami dėl pirmenybių, išaikvojam 
daug kūrybinių jėgų, užnuodijam tarpusavio santykius ir stab- 
dom mūsų krašto tautiškąjį atgimimą. Maža to, kad pajégia 
dirbti tautiečiai nebendradarbiauja, viens kito neremia, bet 
dargi vienas kitam trukdo ir tai negražiausiomis priemonė- 
mis. Kas tik pats sustingęs tūno, tas tvirtai laiko už skverno 
ir kitą, bijodamas, kad pastarasis nepradėtų judėti. Jeigu pa- 
imsim domėn, kad tai nėra pavienis reiškinys, kad pavydo 
pinklių galima užtikti beveik ties kiekvienu visuomeniško vei- 
kimo židiniu, tai visai teisingai tą piktą pavydą galima lyginti 
su baisia vėžio liga, kuri ėda mūsų visuomenę. 

Beabejo, neapseisim be visuomeniško veikimo kritikos. 
Bet reikia atskirti nešališką kritiką nuo pavydu ir savimeile 
pagrįsto neteisingo puolimo. Dažnai tai nelengva padaryti, nes 
pavydas nemėgsta viešumos, jis dažniausiai būna prisidengęs 
tariamais visuomeniškais tikslais. Tačiau kas dar turi neuž- 
nuodytą pavydu širdį, tas pažins tais nuodais apsinuodijusį ir 
jo klastingą veikimą tinkamai pasmerks. Jeigu nesiimsim griežtų 
priemonių kovai su pavydu, tai jis suės žymią dalį gražiausių 
lietuvių visuomenės dvasios jėgų. 

Titnagas. 

K. SEEZAUSKAS. È 2 
JEZAUS ŠIRDŽIAI. 


Mes tikim, ka sako mums motina, tėvas, 
Kad Lietuvai buvo nelaisvės laikai! 

Bet karžygių žygį palaimino Dievas. 
Laisva vėl Tėvynė ir mes jos vaikai! 


Tad, Kristau Karaliau, už laisvę grąžintą, 
Už tai, kad padėjai sutraukt mums grandis. 
Mūs padėkos giesmės Tau amžia's teplinta, 
Per amžius tegieda Tau mūsų širdis! 


Jau mes, kaip tėvai, nekentėsim vergijos, 
Mums saulėtoj laisvej plevens vėliava! 
Zydés mūsų sieloje meilės lelijos — 

Ir bus mums Tėvynė šventa ir laisva! 


Tikėjimą šventą ir laisvę mums brangią 
Šiandieną mes žadame taip, kaip ir jie 
Mylėti ir ginti, net mirt pasirengę, 

Tik Tu mus palaiminki, Jėzaus Sirdie! 


600 9006080000000060604063000000000008640600 


Stebuklingas veidrodis. 


Kai kada žmogų kaltinama, kad jis nežino savo 
silpnybių; bet labai galimas dalykas, kad tiek pat žmonių 
yra ir tokių, kurie nepažįsta savo tvirtybių. Žmonių yra 
panašių į kai kuriuos žemės plotus, kuriuose eina aukso 
gyslos, apie kurias jų savininkai nieko nežino. 


Dean Swift. 


Yra viena sena legenda apie stebuklingą veidrodi, kuriame atsispin- 
dédave žmonių paveikslai tokie, kokie jie budave iš tikrųjų, ne tokie, 
kokius juos piešdavę jų draugai arba priešai. Iš visų kraštų žmonės 
keliaudavę pažvelgti į tą veidrodį. 

Kartą atvykęs vienas kaleivis, neprastai kuklus, visuomet linkęs 
nusižeminti, ir jis buvęs labai nustebintas šitam veidrody išvydęs savo 
asmenybę iš tokios pusės, kurios ligišiol jis visai nebuvo mates. 

Tame stebuklingame veidrody savo pavidalo bruožuose jis aiškiai 
pamatė kitokią savo asmenybės pusę — stiprią, pilną pasitikėjimo sa- 
vimi, spinduliuojantį vyriškumo paveikslą, be jokių menkybių, kuriomis 
save jis visuomet būdavo linkęs kaltinti. Juo ilgiau jis žiūrėjo į šitą 
paveikslą, juo labiau jam aiškėjo, kol pagaliau jis visai įsitikino, jog 
regi save kitą, aukštesnį asmenį, kokį Kūrėjas jį iš tikrųjų buvo sukūręs. 

Šitas paveikslas stebuklingam veidrody padarė keleiviui tokį dideli 
įspūdį, jog nuo to laiko jis visuomet, ką nors dirbdamas, pagal tą pa- 

veikslą sprendė apie savo jėgas. Laikui bėgant, tas žmogaus paveikslo 
tubulumas, kurį jis nuolatos prisimindavo, pavirto tikrenybe ir užėmė 
vietą pirma buvusios dvasios, užsidariusios, nusižeminusios jo asmeny- 
bės, kokia ji buvo ligi tol buvusi, ir po nedaugelio metų visas jo pa- 
vidalas, dvasinis jo nusiteikimas, visa jo asmenybė visai persimainė. 
Jis iš tikrųjų tapo tik didesniu žmogumi, kurį jis buvo išvydęs stebu- 
klingam veidrody; ir ne vien tik tai, jis ir savo darbuose tapo galin- 
gesnis, įgijo didesnio pasisekimo, tokio, apie kurį jis ir svajoti nesvajo- 
davo. Jis sakydavo, kad tik tada pradėjęs vartoti visas pajėgas, kurios 
jame gludėjusios. 


Direktoriaus Marcelino Šikšnio akademijos prezidiumas. Akademiją, kaip pereitam 
n-ry rašėm, surengė lietuvių visuomenė 1934 m. gruodžio mėn. 16 d. Jubiliato 60 
metų amžiaus 40 metų visuomeniškos darbuotės sukaktuvėms pagerbti. Iš kairės 
dešinėn: A. Valaitis, kun. dr. A. Viskantas, pirmininkas K. Stašys (skaito atsiųstus 
sveikinimus), direk. M. Šikšnys, kun. K. Čibiras ir direk. P. Karazija. 


Jei jums dabar kas nors pasakytų, kad ir jums yra galima pažvelgti 
į tokį stebuklingą veidrodį, kuris jums parodytų jus tokius, kokie jūs 
galėtumėte būti, vietoje silpnuolių, kokiais manotės esą, ar jūs nemė- 
gintumėte visų jums galimų būdų, kad galėtumėte būti prileisti prie 
šito veidrodžio? | 

Gal jus nežinote, kad naujoji filosofija, maujas pažinimas artimų 
žmogaus saitų su Kūrėju, gali jums parodyti šitą kelią. Ji jums parodys 
didesnę, kilnesnę jūsų asmenybę, jus— tokiais žmonėmis, kokiais jums 
lemta likti, kokių jūs savy, gal būt, nesuradote, būdami nepalankiose aplin- 
kybėse, būdami klaidingose aplinkumos įtakose arba apsunkinti pavel- 
dėtų bruožų. Sitas naujosios išminties stebuklingas veidrodis atspindi ne 
menkystą, kurioje jūs ligišiol galėjot manytis esa, bet kilnybes, kurioms 
jūs turite būti skirti. Jis yra dvasinis rentgeno spindulys, kurs turi pa- 


dėti jums pažvelgti į jūsų būtybės gelmes, pažinti savo asmens kilnybę 


` 


savyje ir visas dar neišugytas pajėgas, galimumus. Šitā naujoji išmintis 

jums parodo, ką jūs galite nuveikti, ugdo jūsų pasitikėjimą savimi ir 
padeda jums geriausia, ką turite, iškelti aikštėn ir patiems pasidaryti 
tobulais žmonėmis, kokie jūs norėtumėte būti. 

Sunkiausias dalykas pasauly yra žmoguje sužadinti tikėjimą į savą 
didingumą ir pasitikėjimą savo gabumais. Jei tik turėtume daugiau 
pasitikėjimo savomis jėgomis, tada net ir tie, kurie pagarsėję savo 
pasisekimu, dar daug galėtų pakilti, negu jie yra pakilę. Mus slopina 
pasenusios mintys apie žmogaus menkuma, bet Amžinojo sukurtas 
žmogus negali būti menkysta. Mintis apie žmogaus menkumą mes pa- 
tys išradom. Tobula turi būti tai, ką sukūrė Didysis Kūrėjas. Klaida čia 
yra ta, kad daugelis mūsų tesame tik sunaikintas paveikslas to, kas tu- 
rėtumėme būti pagal Dievo planą. Taip yra dėl nebuvimo pasitikėjimo 
savimi ir dėlto, kad nepažįstame dieviškųjų savo dovanų. Visi nepasi- 
sekimai, visos mūsų menkystos yra padariniai to, kad nieko nežinome 
apie tikrąjį savo aš ir apie savo giminingumą su Dievu. 

Naujosios išminties stebuklingame veidrody patys save regime 
esant Dievo vaikais ir su jo paveldėtomis beveik neribotomis jėgomis. 
Naujoji išmintis moko, kad savęs nevertinimas yra nusidėjimas, kad 
žmogus yra tam skirtas, kad būtų pergalėtojas, o ne vergas, kad jis 
turi naudotis dieviškosios savo prigimties teise ir kilti ligi aukščiausių 
savo galių laipsnio, o ne pulti, kaip dažnai būna. 

Kokį apie save sudaroma vaizdą, tokiu pasidaro žmogus, kurs būna 
toks tol, kol nepagerina nuomonės apie save, kol nepagerina dvasinio 
savo paveikslo, menkąjį pakeisdamas tokiu, kokį norėtų save matyti 
ir kokiu galėtų ir turėtų būti, mes turim aukštinti dvasinį savo asme- 
nybės paveikslą, o po to visomis jėgomis stengtis prilygti tam gražia- 
jam paveikslui. 

Tai, kas mums yra svarbiausia, dalykas, kurs mums už viską labiau 
turėtų rūpėti, yra ne menkesnioji, mažesnioji, nusilpusi, apsivylusi mūsų 
asmens pusė, bet tvirtasis, vyriškesnis, kilnesnis mūsų asmens apsi- 
reiškimas. Pažvelk i savo paties sielos stebuklingąjį veidrodį, kuriame 
tu pamatysi tai, ką Dievas norėjo tavy matyti tave sukurdamas; ne 
maža, menka, silpna būtybė, kokia tave padarė baimė ir paklydimai, 
bet didingas žmogus, kokį tave Dievas iš tikrųjų ir sukūrė. Manyk, kal- 
bėk, veik ir gyvenk taip, kaip turėtų gyventi tasai kilnusis tavo iš- 
svajotas žmogus, tada tu susiderinsi su savo Kūrėju, o ne prieštarausi 
Jam, tada tu būsi Jo minties išsipildymas. 


O. S. Marden. 
¿OLO 10101000010 1010010101000 0101010 OLOLO 1010010 


Amžinatvėn palydéjus. 


Dažnai taip atsitinka: tuo metu, kai žmogus įtempęs visas jėgas 
grumiasi su vargu, tikėdamasis daug nuveikti, Dievulis pasikviečia jį 
pas save amžinam poilsiui. Toks likimas buvo skirtas ir a.a. studentui 
Albinui Samakorui. 

A. a. Albinas buvo kupinas gerų norų, pasiryžimų ir kilnių siekių, 
bet nesuskubo jų įvykdyti... paliko kitiems... Buvo jaunas metais ir siela, 

norėjo gyventi ir dirbti, nežiūrėdamas į tai, kad gyvenimas buvo ne- 
Įengvas, dažnai erškėčiuotas. Pažiūrėkime, 

Vėlionis gimė Amerikoj 1909 metais kovo mėn. pirmą dieną. Se- 
kančiais metais Albino tėvelis grįžo su savo šeima į tėviškę, Lazdūnų 
parapijos Bežemių kaimą. Cia šiaudinėj pastogėj Vėlionis praleido jau- 
nąsias dienas, pajuto vargą, ypatingai karo laiku, kai per trejus metus 
badas kankino visa tą kraštą. | 

Karui pasibaigus, Albinas ėmė mokytis liaudies mokykloje Lazdūnų 
bažnytkiemyje. 1922 m. buvo priimtas Vytauto Didžiojo Gimnazijon tuo- 
metinio Lazdūnų klebono kun.K.Gum- 
baragio pagalba. Gimnaziją pabaigė 
1930 m. Atvažiavęs Vilniun gyveno 
lietuvių prieglaudose ir bendrabu- 
čiuose, kur sąlygos po karo buvo 
taip pat nelengvos. 

Baigęs gimnaziją, įstojo Vilniaus 
kunigų seminarijon, kurioj buvo tik- 
tai metus. Turėjo seminariją apleisti, 
nes jos vadovybei pasirodė nepa- 
geidaujamas. Tuomet įstojo Vilniaus 
universiteto teisių skyriun, kur stro- 
piai dirbdamas pasiekė trečiąjį kursą. 

1932 m. pavasarį susirgo plev- 
ritu ir plaučių liga. Pereitų metų pra- 
džioje prisidėjo dar gerklės džiova. 
Norėjo gyventi, gydėsi, paskutiniu 
laiku ilsėjosi Mielagėnuose pas kun. 
Gumbaragi; čia mirė š. m. sausio 7 
dieną ir sausio 9 dieną palaidotas 
toli nuo savo tėviškės. 

A. a. Albinas buvo labai darb- 
Stus. Ligi paskutinės savo gyvenimo 
valandos vis galvojo apie mokslą ir 
dirbo. I gyvenimą žiūrėjo rimtai: 
pirma darbas, o paskui malonumai. Savo rimtu nusistatymu patiko vi- 
siems, ypatingai vyresniesiems. Provincijos kunigai, su kuriais Vėlio- 
niui teko susipažinti, vadino jį rimtu žmogumi. Atostogų metu teko 
matyti Albiną ten, kur vyrai susirinkę; ir kur Albinas, ten žmonių būrys, 
ten rimtos kalbos. 

Vėlionis stengėsi prikelti iš tautinio miego savo padangės brolius. 
Buvo neramus, kai nematė savo darbo vaisių, buvo linksmas juos 
paskutiniuoju laiku pastebėjęs. 

Albinas buvo uolus Vilniaus Lietuvių Stud. Sąjungos narys, Visuo- 
met turėjo drąsos pasakyti draugams tiesos žodį, kai matė klaidas. 
Buvo taip pat veiklus lietuvių stud. katalikiškos „Vilties“ kuopelės narys. 

Per visą savo gyvenimą Vėlionis buvo giliai religingas, religingai 
ir mirė. Nujautė savo mirtį, bet jos nebijojo. Kai žiemos šalčiai prislėgė 
gamtą, jis išsireiškė: „Ten bus šilta, Dievas toks geras“... 

Tebūna tad Tau, Drauguži, lengva lietuviška žemelė, kurią mylėjai 
ir geras Aukščiausias Teisėjas, su kuriuo niekad nesiskyrei. 


Ą. a. studentas Albinas Samakoras. 


Lazdūnietis, 

KARVELIS. KN 
Šalin nusiminimas. 

Verpetai skausmų lyg pašėlę Girdžiu, vai girdžiu aš tuos 
Nors gelia man širdį, bet aš jų žodžius. . 

neboju... Demoniškai šypsosi mano likimas. 
Šalin tie bevilčiai šešėliai, Laimužė graži pasirodžius 
Ką temdo gyvenimo mano rytojų. Greit dingsta. Ir vėl nusiminimas.., 
Bedugnes juodos, šiurpulingos Lyg turtą brangiausi širdyje 
Nasrai prasižioja dažnai man po kojų. Aš džiaugsmą ir viltį auklėju. 
Ir girdžiu: „Esi nelaimingas.!.. Ir skausmo žaizdos jau gyja. 


Nejaugi tu to dar lig Siolnezinojai?!” Prie brangaus idealo artėju... 

Jaunimas ir papročiai. 


Kad jauni daugiau, mokėtų, 
Kad seni daugiau galėtų, 
Būtų ir giesmė kita. 

Maironis. 


Jaunimas visada yra kupinas entuziazmo, naujų sumanymų ir pla- 
čių užsimojimų. Jį žavi viskas, kas tik nauja. 

Kiekvienas ankstyvesnis, senesnis, ne jo sukurtas, gyvenimo reiš- 
kinys jaunimui atrodo pasenęs, nevykęs ir pašalintinas. Jam viskas 
atrodo — taisytina. 

Labai dažnai jaunimas visa tai, kas senoviška, vien dėl to, kad 
„senoviška“, naikina, griauna, viso to vengia. Pasitaiko, kad taip jau- 
natvės svaigulio pagauti žmonės sunaikina daug ir labai vertingų 
senų dalykų. 

Toks nelemtas likimas ištinka dažnai ir gražius mūsų tautos papro- 
čius. Jaunatvės karščio pagauti mes dažnai juos pamirštame. Rimčiau 
nepagalvojus, dažnai atrodo, kad štai toks ir toks paprotys yra seno- 
viškas, negražus. Girdi, seniau, kada žmonės nekultūringi buvo, taip 
galėjo daryti. Dabar mes labiau apsišvietę ir tas mums netinka. Reikia, 
girdi, nuo to ar kito „senoviško“ (atseit negražaus, atgyvenusio) papro- 
čio atsisakyti. 

Ir taip vardan kultūros ir apsišvietimo atsisakoma ir užmirštama 
labai gražių mūsų tautiškų papročių, kuriais galėtume visada tik didžiuo- 
tis. Vien dėl senumo tą ar kitą dalyką atmesti negalima. Juk vynas ir 
smuikas juo senesni, tuo geresni! 

Čia paliečiame keletą tokių gražių mūsų tautiškų papročių, kurie 
iš dalies jau pamirštami. Jų negalima užmiršti, nes juos per ilgus am- 
žius mūsų tautos dvasia ugdė. Jie nepasenę ir niekad nepasens, kol 
saulė žemei švies — jie amžinai jauni. Dėl to jaunimas jų neturėtų 
kratytis, kaip seno, atgyvenusio dalyko, o turėtų ypač branginti ir gy- 
venime palaikyti. 


8 JAUNIMO DRAUGAS 1 Nr. 


Pavyzdžiui, vaišingumo paprotys. Senovės lietuviai buvo labai vai- 
šingi ir šį paprotį nepaprastai saugojo. — Kiekvieną svečią, net priešą, 


senovės lietuviai, kol jis būdavo jų namuose, nuoširdžiai vaišindavo, 
Išleisdami įdėdavo dargi ir kelionėn. 


Šis paprotys tuose kaimuose, kur arčiau prie didesnių miestų, 
žmonėms sumaterializėjus, šiądien jau pradeda nykti. Teko keliauti per 
Suvalkiją. Zmonės daug turtingesni, negu, sakysim, dzūkai, ar šiaip kur 
užkampio aukštaičiai. Ūžeini pas stambų ūkininką ir prašai valgyti, 
žadėdamas užmokėti. Atsisako — girdi, neturiu. Kodėl? O todėl, kad 
už dyką duoti jis nenori, jam gaila. O imti pinigus iš svečio drovu, 
neleidžia įgimtas tautos vaišingumas, kuris jo sielos gilumoj atsiliepia. 
Dėlto nutaria geriau nei pinigų imti, nei valgyt duoti. 


$7 

Direktoriaus M. Šikšnio jubiliejaus proga buvo suvaidintas jo. veikalas „Pilėnų 
Kunigaikštis“. Vaizdely dekoruota scena ir vaidintojai. Vidury sėdi Jubiliatas, šalia 
jo režisorius p. A. Krutulys. 


O nueikime į tas vietas, kur lietuvis toli gyvena nuo didesnio 
miesto, kur dar sumaterializėjimas nėra to papročio nustelbęs. Ziūrėk, 
užeini menkutén lūšnelėn, paprašai tik atsigerti. Tuojau tau pasiūlys 
valgyti: atneš pieno, duonos. Ima pasakoti, stačiai čiulbėti. Net graudu 
darosi. Lyg ne tos pačios tautos žmonės. Apie užmokestį nė neužsi- 
mink—nuraudęs aukštaitis ranka numoja ir pasako: „Dievas užmokės“.. 

Branginkime vaišingumą, būkime vaišingi, „nesubiednėsime“ dėl to. 
Tai daryti žmoniškumo jausmas ir tautos dvasia liepia. 

Dainavimo paprotys — tai kitas mūsų tautos dvasios reiškimosi 
būdas. Lietuvis visada mylėjo dainą. Labai dažnai dainavo, daug dainų 
turėjo. UŽ tai ir Lietuva dainų šalies vardą gavo. Jis dainavo laukuose, 

dirbdamas, dainavo ir namie, triusdamas; dainos skambéjo per puotas 
ir iškilmes. Lietuvis dainavo linksmas ir nuliūdęs, anksti rytą ir vėlai 
vakarą. 

Šiandien jau tų dainų daug mažiau girdime. Kas skaudžiausia, — 
pats jaunimas daug mažiau dainuoja. Štai, žiūrėk, tenka matyti šventa- 
dienių ar šeštadienių vakarais susirenka į būrį ir, labai dažnai, pratauškia 
visokius niekus. 

Dainos raikšmė milžiniška. Daina žmogų ramina, guodžia. Ji pa- 
kelia jo dvasią, suteikia energijos, žadina pasiryžimą naujiems gyvenime 
žygiams. 

Dainomis jaunimas ypač turėtų susirūpinti. Reikia vėl pamilti dainą, 
stoti į įvairius jaunimo chorus, juose uoliai dirbti, dainuoti, kad vėl 
laukai skambėtų nuo dainų, kaip skambeje. 


Lietuvių Šv. Kazimiero d-jos Tverečiaus (Švenčionių aps.) skyriaus choras, 
kuris gražiai viešumoje pasirodė. -Vidury sėdi žinomas veikėjas ir to choro 
vedėjas p. Leonas Bielinis. 


Gražus paprotys ir talkos, kada didesniam darbui ateina į pagalbą 
visai veltui kiti ūkininkai. Toks paprotys žadina žmonėse kilnesnius 
jausmus, gerina santykius, o nelaimei ištikusius ir m edžiagiškai paremia. 
Šis paprotys bene labiausiai buvo paplitęs aukštaičiuose, kuris šiandien 
jau pradeda nykti. 

O ar negražu, kai kryžkelės ir šalykelės nustatytos gražiais, tauto- 
daile puoštais kryžiais ir kryželiais, koplytėlėmis, kurių, dėja, dabar 
mažiau bestatoma. Jie labiau puošia musy šalį, negu gigantiški, ma- 
syvūs kitų šalių akmens ir betono paminklai: čia kalba širdis, ten by- 
loja šalta masė ir didybė. Ir šį paprotį jaunimas turėtų pamilti ir jam 
neduoti išnykti. Juk per jį pasireiškia mūsų savamokslių sodiečių 

menininkų dvasia, per jį mums kalba ir tautos dvasia. Tiesa, nemaža 
statome kryžių. Bet jie daugumoje labai banalūs ir neturi to meniško 
puošnumo. Smutkelių visai nematyti. 

Kam nepatinka gražūs, puošniai žiogreliais aptverti rūtų darželiai, 
alyvų krūmai! Ir šiuo papročiu lietuvaitės mažiau besirūpina. 

Paprotys austi tautiškas juostas ir žiurstus beveik jau išnyko. 
Neaudžiama ir kaklaraiščių. O jaunimas mėgsta ir dabar puoštis. Gra- 
žus austinis žiurstas ar kaklaraištis jaunuolį ar jaunuolę gražiau už 
pirktinį puošia. 

O kiek gražių papročių turime vestuvių apeigose, prišlybose. Juk 
piršlio byla, kvieslių kalbos ir pasipuošimai, lovos vadavimas ir t.t.—tai 
juk lietuvio širdį graudiną papročiai, kurių jaunimas dažnai nesupranta 
ir kratosi. Tie visi vestuvių papročiai yra mūsų tautos dvasios gražiau- 
sias kūrybinis perlas. Ir jaunimas juos turi branginti. 

Yra gražių papročių ir per kitas iškilmes: per krikštynas, pakasy- 
nas. Per pastarasias, pavyzdžiui, kai visas kaimas mirusį palydi ligi 
galo kaimo, kur po kryžiu atsisveikina giedodami — vieni grįžta namo, 
kiti gi lydi į miestelį ar į kapines. 

Gražus paprotys rengti medžiuose prie namų paukščiams namelius, 
kelti inkilus. Argi negražu būti gerųjų giesmininkų vyresniuoju draugu 
ir prieteliu? l 

Ir daug kitų gražių papročių mūsų tauta turi. Tautiško jaunimo 
pareiga yra tuos paprocius perimti iš senesnės kartos ir juos išsaugoti 
ateinančioms kartoms, ateičiai išsaugoti. Papročiai turi didelės reikšmės. 
Per juos auga ir pasireiškia mūsų tautos dvasia, jos kūrybinė linkmė 
ir savybės. Juose atspindi mūsų tautos dvasia, jie yra mūsų tautos 
dvasios pareiškėjai. Iš papročių mes susekame tautos buda, jos gerą- 
sias ir blogąsias puses. Iš jų mes galime nustatyti, į ką mūsų tautos 
dvasia palinkusi, ko mums reikia siekti, kad sukurtume tautišką kultūrą. 


St. Gr. 
VOAVIAVITS.IAVWIAVAVAVDIAVOIAVIAVDAVNIADVADA 
KARVELIS. 


Meilės pasaka. 
(Skiriu Tau, R. R.) 


Tu sukaustei mano širdį Aš dėl to esu laimingas... 
pančiais meilės amžinos. = Nors ir lydimas vargų, 
Tu užkūrei džiaugsmo viltį, visados linksmai dainuoju — 
kuri lig mirties liepsnos. Dvasioj daug jaučiu jėgų!.. 
Ši gyvenimą miglotą Mano ramų veidą puošia 
giedrini man vien tik tu, tikro džiaugsmo šypsena... 
nes keliu vargais nuklotu Ausyse maloniai ošia 
su manim eisi kartu. Meilės pasaka sena. 


ano 

Senelio žodžiai išsipildė. 
Kartą viename sodžiuje gyveno visų gerbiamas ūkininkas. Ūkis jo 
buvo didelis ir jis gyveno turtingai. Tas žmogus turėjo tris sūnus. Tik, 


matyt, Dievas taip buvo skyręs, kad su savo vaikais negalėjo gražiai 
sugyventi: sūnūs —palaidūnai tėvo neklausydavo. 


Netoli namų per laukus ir pievas tekėjo.upė. Jos krantai iš abiejų 
pusių buvo apaugę dideliais medžiais ir mažais krūmokšniais. Juose 
kasmet tūkstančiai paukštelių sukdavo lizdelius ir per visą vasarą čiul- 
bėdavo. Paupy kur-ne-kur augdavo ąžuolai. Jie buvo įvairaus amžiaus 
ir didumo. Vieni jų vos plėtė savo šakas ir stiepėsi aukštyn, kiti sto- 
vėjo aukštai iškėlę savo viršūnes ir dairėsi toli po apylinkę. Vienas 


Lietuvių Šv. Kazimiero D-jos Kraivėnų skyrius. Vidury sėdi veiklus skvriaus, 
pirmininkas ir „Jaunimo Draugo“ rėmėjas A. Sakavičius. 


ąžuolas labiausiai skyrėsi iš kitų — jis buvo visų seniausias ir storiau- 
sias. Jis buvo toks senas, kad jo stuobry pasidarė daug plyšių, kuriuose 
pavasarį ir vasarą Cirskéte čirškėjo strazdų būriai. Senovėje tokių ąžuolų 
Lietuvoje buvo labai daug, dabar jau mažiau — žmogaus ranka juos 
išskynė. | 

Tas ąžuolas buvo mėgiamiausias senelio medis. Jis po juo dažnai 
rymodavo, o šimtametės ąžuolo šakos ošdavo apie didžius praeities 
žygius, sekdavo tik seneliui suprantamas pasakas. 

Slinko metai, kartu silpnėjo ir senelio sveikata. Jausdamas, kad 
jo dienos jau suskaitytos, nutarė jis paslėpti tame ąžuole savo pinigus, 
kurių daug buvo surinkęs per savo gyvenimą. Mat, jo sūnūs buvo ne- 
klusnus ir jis nenorėjo jiems nieko palikti. 

Karta vakare senelis atėjo prie ąžuolo, atsineštus pinigus supylė 
į ąžuolo stuobrį ir tarė: 

— Prakaitu uždirbti, mano pinigai! Dedu aš juos čia į ąžuolą... 
Būkite jūs tiems, kas gerbia, brangina ir myli savo tėvą ir motiną. 

Tai pasakęs, senelis užkalė stuobrio plyšį ir nuėjo. Sūnūs visa tai 
maté ir tik nusijuokė, išgirdę tokius tėvo žodžius. 

Praėjo po to kiek laiko ir senelis mirė. Po tėvo mirties sūnūs 
nuėjo kirsti ąžuolą, o kadangi jis stovėjo prie pat upės kranto, tai jie 
stengėsi jį taip nuleisti, kad kartais jis neįkristų upėn. Tačiau, kaip jie 
ne taikė, o ąžuolas įgriuvo upėn ir, vandens nešamas, nuplaukė. Upė 
buvo plati, ąžuolo sulaikyti nebuvo galima. Broliai jį vijosi, bėgo krantu. 
Toli nuplaukė ąžuolas, bet pagaliau susidavė į krantą, užsikabino ir 
sustojo. 

Toje vietoje, kur sustojo ąžuolas, netoli kranto, stovėjo menka 
lūšnelė. Joje gyveno tėvas su motina ir jų du sūnūs. Vienas jų buvo 
dar mažas ir dažniausiai su motina namų dabojo, tėvas su vyresniuoju 
sūnumi išeidavo uždarbiauti. Visi jie vienas antrą mylėdavo ir labai 
gražiai sugyvendavo. 

Broliai atsivijo ąžuolą, bet vieni negalėjo ištraukti jo iš vandens. 
Jie nuėjo lusnelén prašyti pagalbos. léje, tiesa, pagarbino Dievą, bet 
pradėjo garsiai kalbėti. Tada mažas berniukas jiems tarė: 

— Sveteliai, ar negalėtumėte kiek tyliau kalbėti? Mano tėvelis 
serga, dabar neseniai užmigo ir jūs galite jį pažadinti. 

Si berniuko pastaba juos labai sujaudino. Dabar jie suprato, kad 
tėvo žodžiai turį išsipildyti. Juk ąžuolas sustojo plaukęs kaip tik prie 
to kranto, kur stovėjo lūšnelė. Tuo metu, iš tikrųjų pirkutės šeiminin- 
kas sirgo, jauniausias sūnelis jį slaugino, vyresnysis buvo išėjęs uždar- 
biauti, o motina rengėsi kepti duoną. Broliai patys nuėjo kaiman, pasi- 
kvietė vyrų ir su jų pagalba ištraukė iš upės ąžuolą. Sunkus buvo dar- 
bas ir reikėjo padirbėti iki vakaro. Vakarą broliai pasakė vyrams, kad 
jie dovanoja ąžuolą ir viską, kas jame galį būti, tos lūšnelės vargšams. 
Apsidžiaugė vargšai žmonės, kai sužinojo, kokią dovaną atnešė jiems 
upė, net jokių būdu nenorėjo pasiimti visų pinigų. Broliai vėl aiškino, 
kad tokia jų tėvo valia ir jie kitaip pasielgti negali. 

i Broliai pernakvoje grižo namo. Senuté davė jiems duonos kepalėli. 
Ejo jie, duoną nešėsi pakaitomis, o kepalėlis buvo sunkus. Mat, senutė 
buvo sumaniusi bent dalį pinigų grąžinti broliams ir buvo jų įdėjusi 
į tą kepalėli Įkyrėjo broliams nešti, o namie duonos netrūko. Beeidami 
jie susitiko keleivį ir paklausė: 

— Zmogau, kur skubi, ar sotus esi? 

— Grįžtu iš darbo, pas tėvelius skubu, išalkęs esu... 

— Geras tu sūnus, kad tėvelių neužmiršti. O kad esi alkanas, tai 
imk šitą duonos kepalėlį. 

Ir atidavė broliai tą duoną. Patys nuėjo toliau. 

Keleivio, pasirodo, būta tų neturtingų tėvų sūnaus. Jis skubėjo 
namo pas sergantį tėvą. Tuo būdu išsipildė senelio žodžiai, visi pinigai 
teko geriems vaikams, kurie gerbia savo tėvelius, jų ilgisi, su jais kartu 
vargsta ir gyvena. 

Turtingieji broliai patys pamatė, kad labai negražiai elgėsi su savo 
tėvu ir teisingai buvo nubausti. Jie pamatė savo klaidą ir pasitaisė. 
Dabar, tiesa, nebeturėjo tėvo, bet užtai gerbė vyresnuosius ir jų pata- 
rimų klausydavo. V T 

Pasaka apie auksinį kibirą. 


Mūsų sodžiaus padaržėse trykšta gausus šaltinis, kuriame vanduo 
nepaprastai skaidrus ir skanus. O seniau šio šaltinio čia nebuvo. Seni 
žmonės pasakoja, kad kadaise jo vietoje stovėjo pakrypusi, samanota 
lūšnelė. 

Toje lūšnelėje, sako, gyveno sena moteriškė ir maža mergaitė. 
Moteriškė mergaitę buvo paėmusi auginti, nes mergaitės tėvai numirė, 
ją vieną palikdami. Mergaitė moteriškę labai mylėjo, o moteriškė mer- 
gaitę. Ir gyveno abi laimingos. 

Ir užėjo kartą labai blogi metai. Javai neužderėjo. Ištiko kraštą 
dar negirdėta sausra. Išdžiūvo ne tik šaliniai, bet ir ežerai ir upės. 
Senoji moteriškė, nepakeldama rūpesčių, susirgo. Be ligos, pradėjo ją 
kankinti ir troškulys. 


Švenčionių „Ryto“ d-jos Tverečiaus skyriaus artistų kuopelė, su- 
vaidinusi neseniai „Aukso Dievaičius“. 


— Vandens, — ji prašė vis dažniau ir dažniau. 

— Vandens jau nebėra, — skundėsi mergaitė. — Jau vakar jį iš- 
baigiau. Bet palauk, gal rasiu jo kur nors. 

Ji pasiėmė. kibirą ir išėjo. Nuėjo vandens ieškodama ligi kito so- 
džiaus, dar ligi kito, bet nerado. Ir kur galėjo rasti, jei žmonės nuo 
troškulio buvo pradėję jau mirti. 

Pagaliau ji, visiškai suvargusi, ištroškusi, vos paeidama, užtiko 
vieno buvusio ežero vietoje klanelį. Jau norėjo jį pulti ir suvilgyti nuo 
saulės sukepusias lūpas, tačiau atsiminė, kad serganti moteriškė van- 
dens yra labiau reikalinga ir susilaikė. Vandenį jį sauja supylė į kibirą 

irlinksma pasileido atgal. Bet vos tik paėjėjo keletą žingsnių, pastebėjo, 
kad kibiras pasidarė labai sunkus, — jis buvo pilnas vandens. 

Mergaitė, pamačiusi kas atsitiko, net pašoko iš džiaugsmo. Ji 
manė, kad vandens dabar užteks bent savaitei. Iš to džiaugsmo ji užmiršo 
net savo nuovargį. Ji ėjo dabar dainuodama. 

Nuėjusi tačiau gal trečdalį kelio, ji užtiko vos gyvą šunytį. Gyvu- 
lėlis, pamatęs vandenį, pradėjo net virpėti. Ji pagalvojo, kad vandens 
užteks, ir šunytį pagirdė. Toliau ji užtiko ištroškusi berniuką, nuo troš- 
kulio bemirštantį senelį ir dar kelis žmones. Ji visus pagirdė, ir kai 
parėjo namo, vandens kibire beturėjo vos vieną puoduką. 

Jai įėjus vidun, senoji moteris labai nustebo. 

— Iš kur tu gavai tą taip žvilganti kibirą? — paklausė. 

— Iš kur? Bet tai juk mūsų medinis kibiras, — paaiškino mergaitė. 

— Mūsų medinis... Bet šis iš gryno aukso. 

Abidvi nieko negalėjo suprasti. Mergaitė papasakojo, kaip ji raco 
lašelį vandens, kaip tas vanduo pasideugino, kaip ji pagirdė šuny į, 
berniuką, senelį ir kad parnešė namo tik puoduką vandens. Buvo ai- 
šku, — auksinis kibiras buvo atlyginimas mergaitei už gerą širdį. 

Mergaitė padavė tuos kelis vandens lašus moteriškei. Tačiau mo- 
teriškė jų neišgėrė. 

— Suvilgyk lūpas tu pati, — ji pasakė. — Juk tu taip toli vaikš- 
čiojai ir taip esi pavargusi. 

Ir tuo tarpu iš auksinio kibiro vanduo pradėjo tekėti srove. Iš 
karto abi nusigando, bet tuojau suprato, kad tai yra Aukščiausiojo 
nauja dovana. Mergaitė tekantį vandenį dar norėjo semti į puodynes, 
bet jo buvo taip gausu, kad palangėje tuojau atsivėrė šaltinis. 

Netrukus iš to šaltinio vanduo prasiveržė upokšniais, kurie atidrė- 
kino perdziuvusia žeme. Bado šmėkla nuslinko. 

Laikui bėgant, ta samanota lusnelé sugriuvo. Numirė ir senoji 
moteriškė. Šaltinis tačiau neišdžiūvo dar ligi šių dienų. Vanduo jame 
labai skaidrus, o dugne žymės, kur stovėta auksinio kibiro dėl to, kad 
mergaitė turėjo gerą širdį ir kad kiekvienas geras darbas būna atlygi- 
namas, PS 

Nemafyk pikto, nesakyk pikio ir neklausyk pikio. 


Japonų dorovingumas yra plačiai žinomas ir aukštai vertinamas 
visame pasauly. Žmonių santykiavime japonai pirmoj eiléj stato doro- 
vingumą. Ypač aukštai Japonijoj stovi pareigų supratimas. 

Japonų dorovingumo taisyklės labai trumpos ir aiškios. Štai viena 
tokia taisyklė: „Nematyk pikto, nesakyk pikto ir neklausyk pikto!“ 
Rodos, labai paprasta taisyklė, o kokia ji reikšminga. Nekreipdamas 
dėmesio į visokias blogybes ir neduodamas laisvės liežuviui, tai yra 
nepiktžodžiaudamas, žmogus pats išvengia visokių nemalonumų ir ne- 
sudaro jokių nemalonumų savo artimui. Kai mes nieko pikto nekalbė- 
sime ir nematysime bei negirdėsime kitų piktai kalbant, tada išnyks 
visokie melagingi gandai bei plepalai, kurių, deja, pas mus, netrūksta. 

Šitokios ir panašios japonų darovingumo taisyklės dažnai užtin- 
Kamos japonų šventyklose. Jos kai kur vaizduojamos figūromis. Pa- 

vyzdžiui, statomos trijų mergaičių figūros, kurių viena prisidengusi ranka 
akis, antra—burną ir trečia—ausis. Tai yra simbolis, kad žmogus nepri- 
valo nieko pikto matyti, kalbėti ir klausyti. 

Žmogus turi liežuvį, akis ir ausis ne tam, kad naudot juosų piktam, 
Imkime pavyzdį iš japonų. Ž. 

Tikras darbo supratimas. 


Ūpas, su kuriuo einama į darbą, atsispindi pačiam darbe ir žymiai 
pakelia arba smarkiai sumažina darbo vertę. Niekas negali pasididžiuoti 
tuo darbu, kurį jis dirbo tik aplynkybių verčiamas, visai nesirūpindamas 
darbo tobulumu. Kiekvienas darbas turi būti atliekamas kuo geriausiai, 
bet kaip galima darbą gerai atlikti, jei į jį žiūrima, kaip į vargą ir sun- 
kią naštą? 

Dauguma žmonių negerbia savo darbo. Darbas jiems yra našta, 
kurią jie yra verčiami nešti tik todėl, kad iš to darbo jie turi pragyve- 
nimo šaltinį. O tuo tarpu darbas pats savaime yra brangus žmogaus 
auklėtojas, pakeliąs žmogų į aukščiausias dvasiškos tobulybės viršūnes. 
Didžiausią klaidą daro jaunimas, žiūrėdamas į darbą, kaip į piktą 
naštą, nuo kurios reikia išsisukinėti. Zinoma, žmogui kartais gali pasi- 
taikyti, kad jis gaus dirbti tokį darbą, į kurį jo širdis visai nėra linkusi. 
Tačiau ir tokį nemalonų darbą reikia stengtis atlikti su tokiu pat 
rūpestingumu, lyg jis būtų pats mėgiamiausias. Niekas taip nesutvirtina 
žmogaus valios, kaip rūpestingai atliekamas darbas. 

Nėra tokio darbo, kurs žmogų žemintų. Paprastas darbininkas, są- 
ziningai atliekąs jam pavestą darbą, tiek pat vertas pagarbos, kaip ir 
mokslininkas ar valstybės vyras, nes tik per darbą žmogus tobulėja. 
Kas darbą vertina tik pinigais, o neįdeda į jį savo sielos, tam darbas 
yra sunkus kankinimasis, mekelias aukštyn, o spaudžiąs žemyn. Kas 
nėra išmokęs dirbti džiaugsmingai ir linksma nuotaika, tas dar nėra 
supratęs mokslo, kaip gyvenime turėti pasisekimo ir laimės. Darbas 
yra gyvenimo mokykla, kuri ištiria, ko žmogus yra vertas. Gyvenime 
pasisekimą suteikia ne paveldėtas iš tėvų ar giminių turtas, bet darbas. 
Kas gerai dirba, tas nesiskųs nepasisekimais. Todėl nereikia nusiminti 
dėl savo laikino neturto. Neturtas, laikinas skurdas yra geriausias 
darbštaus žmogaus mokytojas ir stūmėjas pirmyn. Kas perėjo skurdo 
dienas, išmokdamas gerai dirbti, tas yra turtingesnis ir laimingesnis 
už turtuolius. MR 


Tegu jūsų darbščios rankos kuria jauną Lietuvą, gražesnę 


ir laimingesnę už senąją. 
Antanas Smetona. 

KUMPEDOS PASKAITA UKININKAMS. 


(Monologas.) 


Kaip matos, mano paskaitos paklausyti atvyko patys kulniškėnai. 
Visi vyrai kaip vienas, piemenų nesimato, todėl galėsim rimtai apsvar- 
styti visas žemdirbiams skaudančias vietas, o skaudančių vietų manau 
nė pas vieną atsiras. Kitaip sakant, pakalbėsim apie žemdirbystę. 

Nors aš, vyrai, neagronomas, aš paprastas valakinis gaspodorius 
Kumpė, dabet aš jantu, kad pas mus nevisi gaspadoriai tvarkoje. Žinot, 
kad aš tik viena akim tematau, bet nuo mano akies kūgio šieno ke- 
šenėje nepaslėpsi. Štai, ką aš savo akim pastebėjau: daugelis jūsų va- 
dinatės žemdirbiai, o iš tikrųjų ne tiek žemę, kiek savo žmonoms kailį 
dirbat. Ar tai galima pavadinti žemdirbyste. Gal toks darbas kai kam ir 
duoda asmeninio malonumo, bet aišku tokiuo darbu mes nepagerinsim 
savo ekonominės būklės. Ekonominiai gi reikalai turėtų būti pirmoj vie- 
toj, o tik antroj vietoj žmonos kailis. 

Jeigu mes, vyrai, žemės sultimis mintam, tai reikia tą mūsų aša- 
rų pakalnę atsidėjus dirbti, kad neišeitų, lyg kelnes per galvą mautum. 
Tiesa, dauguma mūsų arklais ariam, bet mano akis pastebėjo ir to 
šiandie negaliu nutylėti, kad kai kurie kulniškėnų per Sventas Kalėdas 
nosimis žeme arė. Toks arimo būdas nebeatitinka ūkio pažangai. Cia 
nereikia agronomo, kad pasakytų, jog toks arimo būdas yra neigiamas. 
Zemei nuo tokio arimo jokios naudos, o nosiai kartais gali ir pakenkti. 
Be to, į tokią darbymetę, jeigu ji būna viešoj vietoj, kartais ir policija 
įsikiša. | 

Jau šeštas kryželis, kai savo rzmkom uždirbtą duonos plutą grau- 
žiu ir gerai žinau, kad žemės darbui reikalingi visoki įrankiai. Bet pa- 
vyzdingame ūkyje jau nebevartojami nei semagonkos bravorai, nei sven- 
caukos. Tuo tarpu Kulniškėje gali rasti bravorą beveik kiekvienoj jaujoj. 
O užėjęs kuokinėn pakrėsk pusbernių kešenius, pas daugelį bus sven- 
caukos. Ar čia ūkio pažanga? 

Arba, štai, pas mus madoj spragilai. Gerai kai ūkininkai vartoja 
spragilus javams kulti, bet išeina nei šis nei tas, kai tais pačiais spra- 
gilais kaimynai vieni kitų pakaušius kulia. Šitas kulniškėnų išradimas 
taip pat negalima pritaikinti pavyzdingame Lkyje. 

Mes dažnai kalbam apie trąšas. Zinoma, trąšos arba, kaip pas 
mus sakoma, mėšlas, labai geras daiktas dirvos derlingumui pakelti. 
Bet jeigu tą mėšlą laikysi pirkioj po lova, tai dirvų derlingumas nuo to 
visiškai nepakils. O pereik, brol, per Kulniškę nuo galo galan, žinoma 
aplenkdamas mano pirkią,tai pamatysi kiek ten mėšlo nyksta po lovo- 
mis ir aslos pakampėse, kai tuo tarpu dirvose ir grikiai neauga. Toks 
mėšlo suvartojimas naujoviškam ūkiui taip pat netinka. 

Žemės ūkyje turi didelės reikšmės gyvuliai. Tačiau nevisi gyvu- 
liai skaitosi naudingi. Tie gyvuliai, kurie per naktis girtuokliauja ir pe- 
štynes kelia, jokiam ūkiui nenaudingi., Tokių gyvulių ypač daug priviso 
Kulniškėj. Jie taip pat sulaiko mūsų ūkio pažangą. 

Kalbant apie gyvulius, reikia pasakyti, kad naudingiausias naujo- 
viškam ūkyje gyvulys skaitosi arklys. Bet tiktai tikras arklys, kuriuo 
galima arti ir akėti, o ne šiaip Dievo sutvėrimas, kuris turi nieko ne- 
galvojančią arklio galvą ir jokiam darbui netinka. Tokie arkliai ūkiui 
kenksmingi. Reikia taip pat kiekvienam ūkininkui žinoti, kad arkliai 


e 

éda Siena ir dobilus. Kas mano, kad arkliui tinkamiausias maistas botko- 
čiai ar basliai iš tvoros, tas labai menkai tenusimano apie žemės ūkį. 

Taip pat naudingas ūkyje gyvulis karvė. Geresnė tačiau skaitosi ta 
karvė kuri turi du ragus iš priešakio ir tešmenį po pilvu. Blogesnė ta, 
kuri turi ilgą liežuvį ir be ragų savininką graban varo. Ypač jauniesiems 
ūkininkams reikia apie tai žinoti. 

Labai pelningos skaitosi ir kiaulės, ypač jei jos geros veislės ir 
gerai šeriamos. Už tokias kiaules gerai moka. Tokias kiaules net į už- 
sienius gabena. Bet Kulniškėje galima rasti ir tokių kiaulių, kurios ne- 
moka savo skolų, girtokliauja už svetimus pinigus ir neteisingai skun- 


Adutiškio (Švenčionių aps.) lietuvių jaunieji muzikantai, kurie veiklaus var- 
gininko p. Leono Gailiušo (sėdi vidury) pagalba sudarė orkestrą ir įvairiomis 
progomis gražiai pagroja lietuviškų dainų bei šokių. 


džia policijai. Tokios kiaulės, nors būtų ir geriausios veislės, visuomet 
yra menkos vertės, į užsienius tokių neįsileidžia ir jos visuomet būna 
nuostolingos. 

Tai šitiek jums, mieli kaimynéliai, šia proga norėjau ūkiškos švie- 
sos paskleisti. Nors aš nesu jokios draugijos struktorius, bet men taip 
ėmė liežuvis nežėti, kad neišlaikiau ir surengiau šitą paskaitą. Kai žmo- 
gui galvoje žinių net knybžda, tai kam, sakau, jos pakaušy marinuosi, 
tegul ir kaimynai jomis pasinaudoja. Kai jums, kaimynėliai vėl kurių 
ukisky tiesų pritruks, tai ir vėl mane nužemintai kvieskite. O dabar 
jau galas. 

Kumpėda. 

PIRMUOSIUS ZINGSNIUS ZENGIANT. 


Lietuvių priežodis sako: genys margas, bet pasaulis dar margesnis. 
Reiškia, žmonės daugeliu dalykų tarp savęs skiriasi. Ypač tas skirtumas 
žymus pavienių žmonių gyvenime. Reikia tik akyliau. pasižiūrėti, o tuo- 
jau pastebesime, kad, su mažomis išimtinis, kiekvienas žmogus gyvena 
skirtingai, kitoniškiau, ne kaip kiekvienas kitas jo artimas. 

Nežiūrint vis dėlto esančio tarp pavienių žmonių skirtumo, žmonės, 
apskritai, greta kits kito gyvendami, palaiko tarp savęs gyvenimiškus 
santykius, draugaujasi ir daugely klausimų susitaria, o susitarę bendro 
tikslo gyvenime siekia. 

Toki žmonių susitarimą ir bendro tikslo siekimą vadiname organi- 
zuotu veikimu, Jį nūn sutinkame kiekviename žinąsnyje. Nudieniai 
žmonės, mat, supranta didelę jo reikšmę, ir to pasėkoj turime įvairiausių 
luominiy, idėjinių, profesinių ir kit. organizacijų. 

Paskesniuoju metu ypač daug dėmėsio kreipiama į profesinį orga- 
nizavimąsi. Ir taip turime gydytojų, teisininkų, rašytojų ir visokio verslo 
žmonių draugijas, sąjurgas, kuopas. Mums čia svarbu amato žmonių 
organizavimasis. 

Taigi panašiai, kaip kitų profesijų žmonės, taip ir įvairūs amatinin- 
kai (siuvėjai, dailydės, šaltkalviai, kurpiai ir kt.) buriasi į draugijas, 
kuriose jie stengiasi bendrai dirbti, lavintis ir apskritai savo amato 
šakoje tobulėti. Pati gidraugija visu kuo savo nariams padeda. Ji ruošia 
visokias paskaitas, steigia kursus, kurių tikslas suteikti įvairių žinių iš 
amato srities bei idėjinės darbuotės. 

Tokios draugijos dažnai turi savo laikraštį, kuriame gina savo na- 
rių reikalus, teikia jiems įvairių profesinių žinių, pasako, kaip gyvena ir 
darbuojasi kitų pasaulio kraštų amatininkai, duoda įvairių patarimų ir tt. 

Mes Vilniaus krašto lietuviai amatininkai taip pat turime jau savo 
draugiją, kuri, palyginamai yra dar jaunutė, bet jau spėjo ne vieną kartą 
gražiai viešumoj pasirodyti ir kuri turi tendenciją nuolat tobulėti ir 
stiprėti. Vieno mums tik ligšiol vis trūko, tai amatininko spausdintojo 
žodžio. Buvo kiles sumanymas pradėti leist, nors ir nedidelį, bet savo 
laikraštėli, vienok, dėl visiems, tikimes, suprantamų priežasčių nepajė- 
gėm savo sumanymų realizuoti. Tuomet ryžomes belsti į mylimą „Jau- 
nimo Draugą“, prašydami, kad Jis savo skiltyse rastų truputį vietos ir 
mums amatininkams, kame galėtume visai savarankiškai mėginti savo 
kūrybines jėgas ir kame turėtume galimybės nušviesti visokius mums 
rūpimus klausimus. 

„Jaunimo Draugas“ mielai sutiko užleisti mums kertelę, ir štai mes 
žengiame pirmajį žingsnį. 

Mes jauni ir neprityrę. Gal neišvengsime netobulumų ir klaidų, bet 
dėl to neprivalome nusiminti ir savo dvasios jėgų slopinti. Priešingai, 
visų įkarščiu turime imtis darbo, Visus, kas tik jaučiasi galįs plunksną 
valdyti, kviečiame talkon, 

Be draugų—amatininkų, prašome ir mūsų vyresniuosius, studentus, 
moksleivius, kuriems rūpi Vilniaus krašto lietuvių amato plėtojimasis 
ir to amato pionierių gyvenimas bei darbas, prisidėti prie mūsų, kad 
pradėtas lietuvio amatininko šviesus statinys aukštai iškiltų į padanges, 
už ką būsime visiems nuoširdžiai dėkingi. 

„A. K.“ Redakcija. 


LIETUVIO AMATININKO UZDAVINIA!. 


Pastebėta, juo žmonės kulturingesni, juo labiau apsišvietę, tuo atspa- 
resni nutautėjimui ir svetimajai įtakai. Iš to seka neginčijamas reikalas 
šviestis, kultūrėti, paruošti kuo daugiausia inteligentų, apsišvietusių 
žmonių. Kokios profesijos, kokio amato bebūtų tautietis — jis privalo 
būti šviesus ir visuomeniškas. 


Lietuvių Amatininkų dr-jos narių būrelis sutinha Naujuosius 1935 metus Birutės 
bendrabučio salėje. 


Mūsų krašte eina kultūrinė, o kartu jr tautinė kova. Toje kovoje 
šalia miesto inteligentų ir sodžiaus vietinių veikėjų labai svarbų vaid- 
menj gali suvaidinti lietuvis amatininkas. 

Pas mus amatai, galima sakyti, dar svetimųjų rankose. Visuose 
provincijos miesteliuose amatu verčiasi žydai, totoriai ir kiti, tik ne lie- 
tuviai, o jei ir pasitaiko kur nors, tai daugiausia savamoksliai, be 
atitinkamo išsilavinimo, todėl nenuostabu, kad neturi pasisekimo net 2 
ir savųjų tarpe. 

Ta spraga pastebėta ir netolimoj ateity į 
besimoką lietuviai amatininkai išeis gyveni 


bus užkimšta. Vilniuje | 


i 
mui pasiruošę ir šviesūs. 

Tik ar visi gerai supras pareigas savo visuomenei, savo kraštui ir savo 
tautai. 

Dar mokslus eidamas amatininkas privalo turėti domėje, kad jam 
teks šalia savo amato dirbti ir lietuviškos šviesos darbas. Amatininkas 
juk taip pat gali būti šviesos apaštalas, o ypač, ten kur negali prieiti 
mokytojas, skaityklos vedėjas ar kuris kitas scdžiaus švietėjas. Amati- 
ninkui visuomet ir visur durys atdaros, tik jis pro jas įėjęs, turi atatir- 
kamai prabilti. 

Amatininkas, nuolat dirbdamas tarp savo tautiečių, galėtų dažnai 
jiems padėti teisingais patarimais, gražiais paraginimais ir tiesiog dar- 
bu. Kas geriau galėtų platinti lietuvišką knygą, lietuvišką maldaknygę 
ir lietuviškus naudingus laikraščius. Tikrai amatininkas, tik reikia, kad 
jis tą savo pareigą širdin įsidėtų. 

Mūsų jaunimas, bemaž visur, pilnas gerų norų, pasiryžimų dirbti 
veikti, tik, deja, ne visur dar sugeba. lr čia šviesus amatininkas gali 
ateiti pagalbon: pamokinti savuosius brolius naujų lietuviškų dainų, tau- 
tisky šokių, sportinių žaidimų ir apskritai jaunimui vadovauti. Bet 
žinoma, jaunimui galės vadovauti tik tas, kas įsigis jo pasitikėjimą. 
O pasitikėjimą įgis tik tas, kas visur bus doras, pavyzdingo elgesio, 
blaivus ir tinkamai pasiruošęs tam kilniam lietuviško apaštalavimo 
darbui. 
-= Kalbant apie amatininko uždavinius sodžiuje prisimena didžiojo 
mūsų rašytojo Vyskupo Motiejaus Valančiaus knygutė „Palangos Juzė“, 
kur autorius aprašo 19-to šimtmečio lietuvio amatininko darbus sodžiuje. 
Kiekvienas pasiskaitęs tą knygą pamatys, kokį svarbų vaidmenį vaidina 
sodžiaus amatininkas ir daug galės iš tem pasimokyti. 

Tad mokindamiesi amato ruoškimės ir kultūros darbui, nes kasdie- 
nis gyvenimas stato mums lietuviams vis naujus reikalavimus, kasdien 
atskleidžia naujus darbo plotus, kuriems nugalėti reikia suburti visos 
jėgos. Tegu įsidėmi kiekvienas amatininkas, kad ir jis gali būti pirme- 
eilis užžėlusių lietuviškų dirvonų artojas, kad ir jis gali būti šviesos ži- 
binto nešėjas tolimųjų provincijos užkampių šiaudinesna pastogesna, 
kad ir jam tauta uždeda pareigą stiprinti lietuvišką dvasią savo krašte. 


A. Rimšaitis. 


MEISTERIO YLUTĖS MINTYS. 


Sėsės brangios ir broliai mieli, didėja „J. Draugo“ šeimynėlė. Jisai 
mat moka širdužėlę patraukt mergelės, bernužėlio. Nūn jau dešimtį 
metai auga graži šeimyna mūsų „Draugo“, nes jis ne vieno dvasią 
slaugo ir stengias šalint seną raugą. Šalia skaitytojų, megėjų, taip pat 
kas metai vis didėja, skaičius tokių, ką turi norą bendradarbiauti su 
švietėju. Štai ir nūnai, metu kalbamuoju, „Jaunimo Draugas“, pri- 
glaudžia tuos, kurie klajojo. Bičiūliai, būtent jo naujieji, kurių nún bus 
jis užtarėju, yra nė vieno pamirštieji — amatininkai mus jaunieji. Jie 
susibūrė į draugiją ir jai gyvuot teises įgijo; tarp savęs jie nesivaidija. 
Vienu dalyku tik nuo seno amatininkai mūs graudeno, tai, kad per 
maža dvasios peno... Pagaliau „Draugas“ mūs mielasis (tokių šiandieną 
nedaug rasis) sutiko duot ir mūsų dvasiai šviestis, kad darban stot vėliau 
drąsiai. Už tai jam nuoširdžiai dėkojam ir pagal jėgas darban stojam, 

Dabar draugai, draugés ausis atstatykit ir rimtai maniskés bylos. 
isklausykit, kuri gal ne vienam bus ir ne maloni, bet kas reik, tai rei- 
kia, taip jau yr pas žmones. Taigi brangios draugės, draugai milimieji, 
reik prisipažinti, nenusistovėję vis dar ikšiol esam. O metas aukščiau- 
sias ir mums darbo stvertis, kaip galim, rimčiausiai. Turiu čia galvoje 
štai tokį dalyką, kuris nebe vieną kartą jau įvyko, būtent, narių ruo- 
šiant susirinkimėlį, yra tokių nemaža, brolužėliai mieli, kuriems nėra 
noro jame atsilankyti ir kas tenai daros išvyst, paklausyti. Reiškinys 
šis liūdnas šalint reik greičiausiai ir visiems lankytis nuošioliai uoliau- 
siai kiekvienam bendrajam mūs susirinkime, kad apsileidimo šio išnykt 
ir žymės. Viliuos, kad šis šauksmas nenueis ant vėjo ir naujaisiais 
metais, kurie prasidėjo prieš porą savaičių, sustiprinę dvasią į susirin- 
kimus lankytis paprasią visi iki vieno, moterys ir vyrai — to jums 
karštai linki mano širdis tyra. 

Ylutė, 


Iš LIETUVIŲ AMATININKŲ GYVENIMO. 


Vilniaus lietuviai amatininkai 1933 m. spalių mėn. 22 dieną įsikurė 
draugiją, pavadintą Vilniaus Lietuvių Katalikų Amatininkų ir Darbininkų 
Draugija. 

Draugijos tikslas suburti visus lietuvius amatininkus ir suteikti 
dvasinės bei medžiaginės paramos. 

Šiemet D-jos valdybą sudaro: A. Atroška—pirm., Br. Navickaitė— 
sekret., L. Kisielius ——iždin. ir A. Jurkevičius —knygin. 

D-'os globėjas p. K. Stašys. Narių D-joj šiuo metu, yra 85, daugu- 
gumoje jaunimas. 

D-ja turi savo židinį Didziojoj gr. 12—37, kuriame kas šventadie- 
nis buriasi D-jos nariai, daromi D-jos susirinkimai ir rengiama pramo- 
geles. Ten pat telpo ir D-jos skaityklėlė. 

Amatininkų D-ja yra jauniausia iš visų Vilniaus lietuvių d-jų, nes 
pradeda tik antrus savo veikimo metus. Tačiau ir tuo trumpu laiku 
D-ja suskubo surengti du viešu vakaru su vaidinimais, keletą pramogų 
savo nariams ir paskaityti kelioliką referatų D-jos narių susirinki- 
muose. 

Iš paskutinių mūsų amatininkų organizuotų žygių minetinas Nau- 
jųjų Metų sutikimas Tautos Himnu ir šauksmais „valio“ laimingai 
ateičiai, 

IS NEPR. LIETUVOS. 

— Įdomu pasidairyti po Nepr. 
Lietuvos pernykštį gyvenimą iš nau- 
jų metų slenkščio. 

Užsieniuose pernai Lietuvai ne- 
blogai sekėsi. Svarbiausias laimėji- 
mas — tai Pabalčio Santarvės su- 
darymas. Lietuva, Latvija ir Estija 
draugingai susi'arė bendradarbiauti 
užsienių politikoje. Nuo to žymiai 
padidėjo tų valstybių svoris Tautų 
Sąjungoj ir apskritai tarptautiniuose 
santykiuose. Santarvę sudarius Lie- 
tuvos užsienių reikalų ministeris 
Lozaraitis buvo išrinktas Tautų Sa- 
jungos pilnaties darbų tvarkos ko- 
misijos pirmininku. Lietuvos santy- 
kiai su Rusija pernai buvo labai 
draugingi. Rusija pernai buvo pa- 
siuliusi Vokietijai ir Lenkijai pasi- 
rašyti sutartį, kuria būtų garantuota 
Lietuvos ir kitų Pabalčio valstybių 
nepriklausomybė. Kai tas sumany- 
mas nepraėjo, Rusija kartu su Pran- 
cūzija pasiūlė sudaryti Rytų Paktą, 
pagal kurį visos Rytų Europos val- 
stybės pasižadėtų viena kitos nepulti 
ir viena kitai padėti gintis, jeigu 
kas nors prieš vieną susitarusių 
valstybių pradėtų nedraugingus žy- 
gius. Šis klausimas ir šiandie tebe- 
svarstomas. Minėti Rusijos suma- 
nymai turi didelės reikšmės Lietuvai. 
Su kitomis tolesnėmis valstybėmis 
"Lietuva taip pat palaikė kuo gerlau- 
sius santykius. Vien su Vokietija 
pernai Lietuva turėjo daug nesusi- 
pratimų, su kuria ir šiandie blo- 
guoju. Su Lenkija nuo 1920 m. 
Lietuva nepalaiko jokių santykių. 

Lietuvos ūkis pernai taip pat šį 
tą laimėjo. Y sad pažymėtini prekybi- 
niai susitarimai su Anglija, Čekija, 
Austrija, Danija ir kitomis valstybė- 
mis. Tosna valstybėsna Lietuva iš- 
veža savo ūkio gaminius. Derliųs 


pernai buvo labai geras, bet javų 
kainos nenukrito. Taip pat geros 
kainos ir gyvulių. Todėl ūkininkai 
pernai neblogai laikėsi. 

Apšvieta pernai metais taip pat 
pasistūmėjo priekin. Tarp kito Klai- 
pėdoje įsikūrė prekybas institutas, 
o Siauliuose vidurinė amatų mo- 
kykla. Visame krašte atidaryta ke- 
letas naujų žemesnių, ūkio mokyklų 
ir keliasdešimt liaudies mokyklų. 
Išleista apie šimtą įvairių knygų ir 
du nauji laikraščiai. Visų knygų ir 
laikrasčių pernai išspausdinta apie 
30 milijonų egzempliorių. 

— Naujų Metų proga Šventasis 
Tėvas suteikė lietuvių tautai savo 
apaštališką palaiminimą, o Vatikano 
valstybės sekretorius kardinolas Pa- 
čeli atsiuntė sveikinimus Lietuvos 
Prezidentui ir vyriausybei. 

— Pernai metais išvežta iš Nepr. 
Lietuvos į užsienius prekių už 147 
milijonus litų, o atvežta iš užsienių 
už 138 milijonus litų. Tuo. būdu 
Lietuva prekyboje su užsieniais už- 
dirbo devynius milijonus litų. 

— Klaipėdos uoste pernai buvo 
didelis laivų judėjimas. Per metus 
uostan įplaukė 1030 laivų, o išplau- 
kė 1039 laivai. Paskutiniuoju laiku 
ypač daug atgabenama Rusijos me- 
džio, kuris perdirbamas vietos lent- 
piuvėse ir gabenamas toliau. Iš to 
Lietuvos darbininkai turi nemaža 
uždarbių. 

— Sausio mėn. pirmomis die- 
nomis Kaune buvo lietuvių tautininkų 
sąjungos atstovų susivažiavimas. Per 
susivažiavimą valstybės prezidentas 
Antanas Smetona, ministeris pirmi- 
ninkas J. Tūbelis ir užsienių reikalų 
ministeris St. Lozoraitis pasakė pro- 
gramines kalbas.  Susivažiavimas 
apsvarstė gyvuosius Lietuvos reika- 
lus ir pritarė ligšiolinei vyriausybės 
politikai, 

— Prieš pat Naujus Metus Kaune 
buvo sušaukta katalikiškos jaunimo 
organizacijos „Pavasario“ atstovų 
konferencija. Salia skaitlingo jauni- 
mo konterencijoj dalyvavo arkivysku- 
pas Skvireckas ir keletas vyskupų. 
Aptarta kaimo jaunuomenės orga- 
nizavimo ir auklėjimo pagrindai. 

— „Dariaus ir Girėno paminklui 
statyti surinkta aukų 120 tūkstančių 
litų. Aukos ir dabar dar tebeplaukia. 
Koks bus pastatytas tiems didvy- 
riams paminklas, iki šiol dar galu- 
tinai nenuspręsta, nes tai priklausys 
nuo sumos, kurią pasiseks tam rei- 
kalui surinkti. Dariaus ir Girėno 
kūnai jau galutinai išbalzamuoti ir 
galės išbūti nesugedę daug šimtų 
metų. Paskutinėmis dienomis pa- 
ruošti gražūs metaliniai karstai su 
„langeliais, pro kuriuos juos visuo- 
met bus galima matyti. 


IŠ LENKIJOS. 


— Prieš metus buvo labai drau- 
gingi Lenkijos santykiai su Rusija. 
Dabar vėl atsiranda skirtumų tarp 
abiejų valstybių. Mat, lenkai susi- 
bičiuliavo su vokiečiais, 0 rusai su 
vokiečiais piktuoju. Vokiečiams pa- 
žaboti rusai su prancūzais sugalvojo 
Rytų Paktą. Lenkai tam paktui prie- 
šingi. Lenkų spauda dažnai rusams 
prikiša, kad jie nesilaiką kartą nu- 
statytos draugingos linijos Lenkijos 
atžvilgiu ir dažnai darą žalos, kišda- 
miesi į lenkų nesusipratimus su 
čekais ir lietuviais. Rusų spauda 
daro panašių priekaištų lenkams. 
Kuria kryptim nueis tolesnis santy- 
kių vystymasis tarp abiejų valstybių, 
sunku numatyti, 

— Tarp Lenkijos ir Lietuvos 
nėra jokių santykių. Tačiau spaudos 
atstovai randa sienoje tarp susigin- 
čijusių valstybių plyšį ir apsidairo, 
kas dedasi kitoj pusėj. Prieš porą 
metų Kaune įsitaisė lenkų spaudos 
atstovas Katalbachas, 0 paskutiniu 
laiku apsigyveno Varšuvoj „Lietuvos 
Aido“ korespondentas Valentinas 

Gustainis. Tą faktą- lenkų spauda 
laiko reikšmingu. 

— Sausio mėn. 15 dieną Varšu- 
vos senatas priėmė naują Lenkijos 
konstituciją. Už konstituciją balsavo 
tik bebekai, kitos partijos balsavo 
prieš. Kadangi senatas padarė daug 
pataisų pirmykščiame konstitucijos 
projekte, kuris prieš metus buvo 
seimo priimtas, tai senato pataisos 
turės būti iš naujo seimo svarsto- 
mos. Tam reikalui seimo posėdis 
paskirtas sausio mėn. 25 dieną. Spe- 
jama, kad tą dieną bus galutinai 
priimta nauja konstitucija. 

— Lenkija; kaip ir kitos valsty- 
bės, veda su užsieniais kaip ir mai- 
nų prekybą. Reiškia, kai tik pasise- 
ka kuriai nors valstybei šis tas par- 
duoti, tai toji valstybė - reikalauja, 
kad už tokią pat sumą būtų ir pas 
juos perkama. Ispanams lenkai par- 
davė kiaušinių, tai ispanai pareika- 
lavo, kad iš jų lenkai pirktų apel- 
sinų. Lenkai sutiko. Paskutiniu lai- 
ku Gdynén atgabenta daugybę apel- 
sinų. 


IŠ MŪSŲ PADANGÉS. 


Antakmene, Daugėliškio vals. 
venčionių aps. Antakminės Sv. 
Kazimiero D-jos skyrius Naujuose 
Metuose suvaidino komediją „Gud- 
rus apgavikas“. Suvaidinta gražiai. 
Žiūrovų buvo nedaug. Kodėl apy- 
linkės jaunimas nesidomi lietuviško- 
mis kultūringomis pramogomis, sun- 
ku suprasti. 
Paakmenis. 

Adutiškis, Švenčionių aps. 
Adutišky susidarė lyg ir centras lie- 
tuviškos veiklos. Cia šviesių tautie- 
čių yra jau nemažas būrys. 

Adutiškiečiai sutiko Naujus Me- 
tus „Ryto“ skaityklos bute prie kuk- 
lios, bet jaukios arbatėlės. Dalyvavo 
120 susipratusio jaunimo. Ta proga 
pažaista, padainuota ir sugiedota 
Tautos himnas. 

Kitą dieną vietinės organizacijos 
surengė vaikučiams eglutę. Čia taip 

pat buvo daug džiaugsmo ir mažu- 
čiams ir vyresniesiems. £. 
Marcinkonys, Gardino aps. 
Marcinkonių Šv. Kazimiero D-jos 
skyrius Šventų Metų proga buvo 
pastatęs 16 metr. aukščio kryžių, 
tautiškomis spalvomis dazyta. Del 
to perniai buvo kilęs triukšmas, 
kryžius buvo išverstas, o keletas 
veiklesnių jaunuolių buvo patraukta 
atsakomybėn už pastatymą kryžiaus 
be leidimo. Pirma Gardino storasta 
O paskui apygardos teismas buvo kal- 
tinamuosius nubaudęs piniginėmis 
baudomis Nubaustieji pasiskundė 
Aukščiausiam Teismui Varšuvoje. 
Aukščiausias teismas skundų išklausė 
ir Gardino Apygardos teismo spren- 
dimą panaikino, kartu išaiškinda- 
mas,kad pagal lenkų įstatymus kry- 
žiui statyti jokio valdžios leidimo 
nereikia. Putinas. 
Kalviškiai, Dukšto vals. Šven- 
čionių aps. Per Tris Karalius Kal- 
viškėj buvo surengta net du vaka- 
réliai. Jauniausi kalviškėnai surengė 
eslutę ir suvaidino „Be mamytės“. 
Suaugęs jaunimas vaidino „Šventa- 
darbius“ ir „Kurčią žentą“. Abu va- 
karéliaj gerai pasisekė. Sakalas. 
Balaveckai, Daugėliškio val., 
Švenčionių aps. Sausio mėn. 11 d. 
buvo Balaveckų Sv. Kazimiero D-jos 
skyriaus narių metinis susirinkimas. 
per kurį priimta pernykšės valdy- 
bos veikimo apyskaita ir išrinkta 
nauja valdyba. Šių metų valdybon 
įėjo: Ig. Juodagalvis — pirmininkas, 
E. Rimkevičienė, Al. Basiokaitė, K. 
Jurgelevičius, Br. Jurgelevičius J. 
Jurgelevičius ir A. Jurgelevičius. 
Tarp kito susirnkimas padarė du 
svarbius nutarimus: kas mėnuo kvie- 
sti narių susirinkimus ir visiems 
atsidėjus skaityti lietuviškus laikraš- 
čius. Reikia tikėtis, kad energingas 
pirmininkas ir valdybos nariai tuos 
nutarimus įvykdys. Kimselis. 
Kmielnikai, Deveniškio val., 
Ašmenos aps. Džiugu lietuviui, kad 
šį kampelį jau pasiekė lietuviško 
atgimimo šviesa. Jau antri metai 

čia lietuviška skaitykla, kurią kas- 
kart vis daugiau lanko vietinis ir 
apylinkės sodžių jaunimas. Naujų 
Metų išvakarėse skaitykla buvo kim- 
Ste prikimšta. Jaunimas gražiai dai- 
navo lietuviškas daineles, žaidė tau- 
tiškus žaidimus, o dvyliktą išmušus 
sugiedojo Tautos himną. Tik prisi- 
minkim kaip būdavo sutinkami Nau- 
jieji Metai seniau, tai pamatysim, 
koks didelis skirtumas tarp tų laikų 
ir šių dienų jaunimo. Lietuviška 
šviesa pamažu išsklaido nelemtus 
patamsius ir ilgaamžes ūkanas. 
Tautietis. 

Kūčiai, Švenčionių vals.ir apskr. 
Sausio mėn. 5 dieną buvo metinis 
vietinio Šv. Kazimiero D-jos sky- 
riaus narių susirinkimas. Naujon 
valdybon išrinkti: K. Cinčikas — 
pirmininkas, V. Strakšys, A. Strak- 
šys, P. Nalivaika, M. Jonelytė, J. Na- 
livaikaltė ir A. Činčikas. Be to per tą 
susirinkimą įkurta ūkio,sportoir mu- 
zikontų kuopelės. Kaip gražiai užsi- 
mota. Kitimet valdybos veikimo 
apyskaita įrodys, kad Kūčių jauni- 
mas ne tik gražius nutarimus dary- 
ti, bet ir juos vykdyti moka. 

A Algirdas. 

Cižiūnai, Rimšės vals., Brasla- 
vės apskr. Mūsų kaimas gražiai 
šviečiasi ir kyla. 

iemet čia veikia „Ryto“ D-jos 
skaitykla, kurią kasdien aplanko 
apie 50 skaitytojų. 

Naujų Metų išvakarėse vietiniai 
vaikučiai surengė eglutė. Vaidino 
»Gintarus”, šoko tautiškus šokius ir 
deklamavo eiles. Tikrai smagu buvo 
matyti, kaip maži vaikučiai gražiai 
mokosi ir gerais lietuviais auga. 

Jaunimas taip pat gražiai sutiko 
Naujuosius metus. Buvo sukviestas 
vietinio Šv. Kazimiero D-jos sky- 
riaus susirinkimas, kuriuo metu pa- 
sakyta turiningų kalbų ir vieny ki- 
tiems draugiškai palinkėta visokių 
Dievo malonių. Išmušus dvyliktą su- 
sirinkę sugiedojo Tautos himną ir 
sušukta „valio“ lietuvių tautai Ir jos 
vadams, Kukalis, 

Randamonys, Marcinkonių 
' vals. Gardino aps. Neseniai čia bu- 
vo išrinkta naują Sv. Kazimiero D-jos 
skyriaus valdyaa, kyrion įėjo: J. Ci- 
ras— pirmininkas, V. Akstinas J. Žu- 
raulia ir P. Akstinas. Iš senos val- 
dybos pranešimo matėsi, kad sky- 
rius nemaža nuveikė. Perniai buvo 
surengta trys lietuviški vakarai su 
vaidinimais ir padaryta keletas sky- 
riaus narių susirinkimų. Spausdin- 
tas žodis taip pat gražiai išnaudo- 
jamas. Randamoniečiai šiuo metu 
išsirašo 22 egzempliorius „Vilniaus 
Rytojaus“, 14 egz. „Jaunimo Drau- 
go” ir 2 egz. „Vilniaus Aušros“. 
Nauji Metai Randamynyse sutikta 
su Tautos himnu. Smilga. 
Pelesa, Rodunės vals., Lydos 
apskr. Nors ir sunkios gyvenimo 
sąlygos, tačiau čionykštis jaunimas 
juda ir sparčiai šviečiasi: Mat, jis 
papratę vargą vargti, o ištvermė ir 
pasiryžimas visus vargus nugalės. 
Per Kalėdas pelesiečiai surengė 
lietuvišką vakarą. Vaidino „Nelaimių 
nelaimes“ ir „Pas kirpėją“. Artistai 
gražiai savo roles atliko. Tikrai yra 
Pelesoj gabių ir šviesių jaunuolių. 
Vakarėlin buvo atvykęs Dubinių, 
pavalakės ir Piliūnų jaunimas. Nors 
publikos buvo daug, bet tvarkai 
nieko prikišti negalima. Pelėkas. 


IS VILNIAUS. 


Kazimieriečių eglutė. Sau- 
sio mėn. 20 dienę Lietuvių Šv. Ka- 
zimiero D-jos Aušros Vartų skyriaus 
lietuviaitės tarnaitės surengė Šv. Mi- 
kalojaus salėje savo nariams eglu- 
ir arbatėlę. Ta pačia proga gražiai 
padeklamuota ir padainueta. 

Juodoji kava. Lietuvaitės 
studentės sausio mėn. 19 dieną 
surengė „juodąją kavą“. Pasilin- 
ksminta gražiai. Daugelis tačiau stu- 
dentų pramosoj nedalyvavo, nes 
buvo paskelbe kelių dienų gėdulą 
kolegai Albinui Samakorui mirus. 

iš Mokslo D-jos. Lietuvių 
Mokslo D-ja sausio mėn. 26 dieną 


surengė eilinę mokslinę paskaitą 
„Paukščių keliavimai“, kurią skaitė 
mokyt. A. Mačionis. 

Blaivybės savaitė, Lietuvių 
Baivybės D-ja vasario mėn. pirmo- 
mis dienomis rengia blaivybės sa- 
vaitę, per kurią bus kviečiami tau- 
tiečiai susilaikyti nuo alkoholio var- 
tojimo ir skelbti tam mūsų tautos 
priešui griežtą kovą. 

16-to vasario. V:lniaus lietu- 
vių visuomenė rengiasi iškilmingai 
švesti 16 to vasario šventę. Gerai. 
būtų, kad ir sodžiaus organizacijos 
tą Tautos šventę tinkamai pogerbtų. 


Vakarėlis. Sausio mėn. 20 d. 
Vytauto Didžiojo gimnazijos salėje 
buvo studentų ir mokinių vakarėlis. 
Vaidinta „Karolio Teta“. Vaidinimas 
nusisekė gerai ir gausiai susirinkęs 
jaunimas nuoširdžiai pasijuokė. Po 
vaidinimo buvo šokiai ir žaismai. 

Studento teismas. Vasa- 
rio mėn. 2 dieną Vil. Liet. Studen- 
tų Sąjunga ruošia savo bute lietu- 
vio studento teismą. Studentas bus 
teisiamas už stoką visuomeniškumo 
ir tiesioginių pareigų apleidimą. Be 
to bus paliesti tarpusavio santykiai, 
blogas elgesys ir kitos silpnybės. 

Kaltinamąjį aktą parašė ir kəl- 
tins stud. St. Lazdinis. 

Gedulingos pamaidos. Stu- 
dentų Viltininkų rūpesčiu sausio 
mėn. 19 dieną šv. Mikalojaus baž- 
nyčioje buvo gedulinės pamaldos už 
mirusio draugo Albino Samakoro 
véle. Pamaldas laikė kun. K. Cibi- 
ras. Pamaldų metu studentų vyrų 
choras giedojo gėdulines mišias. 
Pamaldoms baigiantis studentų miš- 
rus choras išpildė „Libera me Do- 


Kolegei Juzei Samakorai- 

tei aél jos mylimo broliuko 

Albino mirties reiškiame giliau- 

sios užuojautos. 

Studenciy Kuopelės 
Valdyba. 

Ka žmonės matė 1000 
metrų gilumoje? Žmonės da- 
bar išmoko lakioti greičiau už paukš- 
čius ir net tik plaukioti, bet ir nar- 
dyti, kaip žuvys. Du mokslininkai, 
Beebė ir Bartonas, pasidarė tokį 
ypatingą prietaisą—balioną (pūslę), 
kuriuo nusileido į vandenyno dugną 
du kartus, pirmą kartą į 765 m. 
gilumą, antrą kartą pasiekė beveik 
10C0 metrų. Tokioj gilumoj vanduo 
spaudžia visus daiktus nepaprasta 
jėga. Tačiau mokslininkų prietaisas 
buvo toks stiprus, kad nė kiek ne- 
nukentėjo. Žmonės turėjo su savim 
pasiéme labai šviesius prožektorius, 
t. y. tokius didelius žibintus, kuriais 
apšviesdavo jūros dugną. Vandeny- 
no gilumoj mokslininkai pamatė vi- 
sai naują Žmonių nematytą, nere- 
gėtą pasaulį. Pasirodo, ir tokioj 
gilumoj gyvena žuvys, yra labai di- 
delių, viena buvusi net apie 7 metrų 
ilgio. Visos tos žuvys nepanašios į 
mūsų matytas. visos nepaprastos 
išvaizdos. Tas žuvis mokslininkai ne 
tik maté, bet ir nufilmavo, nutraukė 
jų paveikslus kinui. Jie nustatė, kad 
saulės šviesa siekė tik 570 metrų 
gilumą. Giliau — visai tamsu, bet 
gyvuliai ir žuvys patys apsišviečia 
kelią; ta šviesa eina iš jų kūno (va- 
dinamoji fosforo šviesa). 

Mokslininkai išbuvo gilumoje aple 
2 valandi; telefonu jie visą laiką 
kalbėjosi su savo padėjėjais, liku- 
siais viršuj, pasakojo jiems, ką ma- 
to. Pabaigę savo tyrinėjimus, davė 
ženklą. kad pakeltų juos į viršų. 

Koks bus naujas kalen- 
dorius? Mū-ų kalendorius turi 
daug trūkumų: metai, pav., dalijasi 
į 12 nelygių dalių — mėnesių; vie- 
nas mėnuo turi 31 dieną, kitas — 
30 d., o vasario m. ir dar trumpes- 
nis. Tai nepatogu. Todėl sumanyta 
pertvarkytikalendorius. Siūloma me- 


tai padalyti į 13 mėnesių. Nagi, pa- 
dalyk 365 į 13 dalių Gausi 28 ir 
dar vieną liekanoj. Tą vieną dieną, 
kaip ir dabar, pridės prie vasario 
mėnesio. Jis tik vienas turės 29 
dienas (o kaikada ir 30). Kiti visi 
mėnesiai bus lygūs, turės po 28 
dienas arba lygiai po 4 savaites. 
Kaip gi vadinsim tuos mėnesius? 
Taip pat, kaip dabar, tik vieną, 
tryl:k aji, įterpsim tarp birželio ir 
liepos m. Tai bus bene karščiau- 
sias mėnuo. Todėl visiems siūloma 
jis pavadinti „Sol“ (nuo lotynų žo- 
džio, taip vadinasi saulė). Mes ga- 
lėsim jį pavadinti dar ir lietuviškai — 
sauliu, arba saulės mėnesiu. 

Velykos būsiančios kasmet vis 
ta pačią dieną — 9 balandžio m. 
dieną. Kalėdos gruodžio 25 d. ir 
visados teks trečiadieniui. Kiekvieną 
mėnesį sekmadieniai bus 1, 8, 15 
22 dienomis. 

Tas kalendorius būsiąs įvestas 
nuo 1939 metų, žinoma, jei tik to-' 
kiam pasiūlymui pritars dauguma 
valstybių. 

Kas greičiausias? Orlaivis— 
per valandą gal nuskristi 170—500; 
cepelinas — tik 135 kilom. Jį sten- 
giasi pavyti pats greičiausias trau- 
kinys — 124 kilom.; paprastas trau- 
kinys — tik 60 kilom., vandenyno 
garlaivis — 45 klm , dviratininkas — 
19 klm., jojikas—16 klm., bėgikas— 
10 klm.. pėsčias Žmogus nueina 6 
klm. Tai, žinoma, vidutinis greitis; 
pasistengę dviratininkas, jojikas ga- 
lėtų būti ir greitesni. 

Seniausias pasauly lydys. 
Seniausias pasauly lydys yra žino- 
mas Romos (Italijoje) istorijoje. Ro- 
mos imperatorius Fridrikas Barba- 
rosa, viešpatavęs prieš 700 metų, 
¡leido į vieną Vokietijos ežerą lydi 
su aukso žiedu, ant kurio pažymėjo 


jleidimo datą 1230 m. Lydys ežere 


1 Nr. 
išgyveno 267 m., nes jį tinklu su- 
žvejojo 1407 met., kai imperatoriaus 
Barbarosos kaulai jau buvo sutrunije. 

Lydys jau nebeatrodė kaip lydys, 
bet kaip kokia baisenybė: jis visas 
buvo jau pražilęs, baltas. Jis buvo 
užaugęs 5 metrų ilgio ir svėrė 140 
klg., Šio seniausio pasauly lydžio 
griaučiai ir žiedas galima matyti 
Miuncheno muziejuje. 

Šiaip mūsų žvėjams pasiseka 
lydžių sugauti net iki 40 klgr. Ir 
tat jau didumélis, 

Ar gyvuliai protingi? Pasak 
vieno mokslininko Darvino, gyvulys 
galįs būti didelis inteligentas ir jau- 
smų bei savo valios tvarkytojas. Ir 
šiandiė jo draugai — pasekėjai te- 
beskelbia šias mintis, arba, kitaip 
sakant — darvinizmo mokslą. 

Kad gyvuliai turi savotišką „pro- 
tą“, pojučius ir pyktį, tas yra faktas, 
bet toli gražu, jokiu būdu neside- 
rina su Žmogaus protu, pojučiais 
bei veiksmais. 

Štai kai kurių mokslininkų nuo- 
monės apie naminių gyvulių protą. 

Šuo yra laikomas protingiausiu 
iš naminių gyvulių. Sunies ištikimy- 
bė šeimininkui yra pavyzdingiausia. 
Kartais „išmokslinti“ (išdresiruoti) 
Sunes padaro labai ir labai įdomių 
triukų, iš kurių tikrai galėtume tvir- 
tinti, kad šuo yra protingas, bet, 
deja, žinokime tai, kad visą tai šuo 
daro įgustai (instinktyviai), be ma- 
žiausio iš anksto apgalvojimo, vien 
tik viršininko (žmogaus) dresūros 
verčiamas. 

Vra ir tokių buvę šunų, kurie 
Šiandie žinomi ir istorijos pusla- 
piuose, sakysim — Man-Meino po- 
nios šuo nusivokė šiek tiek tiloso- 
fijos, mokėjo su koja išrašyti ant 
smėlio savo autobiografiją, atlikda- 
vo puikiausiai žvalgybą ir t. t. 

Mokslininkas Neumanas ištyręs 
to šuns smegenis, sako, kad šis gu- 
druolis šunų tarpe nė per nago juo- 
dymę nėra protingesnis už kitus 
kaimo šunis, tik iki aukščiausio 

laipsnio išdresiruotas, kur jisai visa 
darė nesąmoningai, mechaniškai, lyg 
užvestas koks nors motoras. 

Arklys taip pat yra laikomas 
žmonių pakankamai paklusniu ir 
„protingu“ gyvuliu. Kartais pasiseka 
taip gerai išdresiruoti arklį, jog šis 
stačiai stebuklingu tampa. 1904 m. 
Berlyne buvo žinomas rusų veislės 
arklys, kuris su pirmomis kojomis 
mokėdavo atlikti didžiausius mate- 
matikos išskaičiavimus. Gražiausiai 
padarydavo sudėties, atimties, dau- 
gybos ir dalybos veiksmus. „Protin- 
guoju arkliu“ susirūpino mckslinin- 
kas Stumpias ir padaręs nuodugnius 
tyrimus, patvirtino, kad arklys skei- 
čiuoja ne smegenų diktuojamas (ver- 
čiamas) bet vėl, kaip šuo, mecha- 
niškai, nes jis buvo ilgą laiką tam 
dresiruojamas. 

Jautis taip pat turi savo „pro- 
tinguma”. Jaunų jaučiukų smegenys 
labiau linkę į išdresiravimą. Seniai — 
kerštingesni. Tik zoologų yra patirta 
kad jaučiai turi nemažą gailesio 
jausmą. Tą galime pastebėti sker- 
dyklose, kai jautis mato savo vien- 
genčių kraują, nuleidžia galvą, pasi- 
daro ašarotos akys, o kartais geiliai 
baubia ir nesipriešindami sutinka 
su likimu, nes jei jie būtų bent 
kiek protingi, pamatę bežūnenčius 
draugus, stengtųsi pasprukti. 

Panašūs tyrimai buvo padaryti 
ir su kitais naminiais gyvuliais, pav., 
katėmis, avimis, ožkomis ir t. t. Ir 
prieita išvadų, kad gyvulys nėra pro- 
tingas sutvėrimas, kad gyvulys sa- 
varankiškai nepajėgia nė trupinio ką 
nors kilnesnio veikti, kad gyvulys 
gali buti tik išdresiruotas, išmoko- 
mas mechaniškai vieną arba kelius 
veiksmus atlikti su Žmogaus proto 
pag»lba. Vadinas, kəd gyvuliei yra 
protingi, kad jie prilygsta savo ,in- 
teligencija“ žmogui, atpuola, jau iš 
šių kelių pavyzdžių. 

Laiko skaičiavimas. Yra 
žinoma, kai viena pusė žemės yra 
atgręžta į saulę, turime dieną, o 

kitoje pusėje — naktį. Kai saulė 
pasikelia ir pasiekia aukščiausią vietą 
viršuj mūsų, tada turime vidudienį. 
Nuo tos mūsų vietos, kur yra vidu- 
dienis, į rytus yra vėlesnis paros 
laikas, nes tose vietose saulė anks- 
čiau buvo aukščiausiai iškilusi; į va- 
karus nuo mūsų stebimos vietos yra 
ankstybesnis paros laikas, nes tose 
vietose saulė iškils aukščiausiai, ka- 
dangi žemė sukasi iš vakarų į rytus; 
o į šiaurę ir į pietus nuo stebimos 
vietos yra dvylikta valanda. Pavyz- 
džiui, jei Vilniuje yra 12 valanda 
vidudienio, tai Maskvoje yra 49 mi- 
nutės po 12 valandos tai yra, po 
vidudienio praėjo 49 minutės. Tuo 
tarpu Berlyne dar tėra 11 valanda 
13 minučių. Vadinasi, iki vidudie- 
nio trūksta 47 minučių; Paryžiuje 
10 valanda 29 minutés, o New-Yorke 
5 val. 24 minutės. Tą paros laiko 
skirtumą galima parodyti net nedi- 
deliame žemės paviršiuje (plote). 
Sakysime, kad Vilniuje Katedros lai- 
krodis rodo 12 valandą vidudienio, 
tai toje vietoje, kuri yra apie 283 
metrus į rytus nuo Katedros bus 
viena sekundė po dvyliktos valan- 
dos. Tiesiog į žiemius ir į pietus 
nuo mūsų stebimos vietos paros 
laikas bus tas pats, kaip ir Kate- 
droje. Jei laikrodžiai tiksliai rodytų 
paros laiką, tai, kaip matome, vie- 
name mieste būtų laiko skirtumas, 
o ką bekalbėti apie kraštą? 

Toks laiko skirtumas sudaro di- 
delj nepatoguma gyvenime. Todėl! 
valstybės vietoje geografinio laiko 
įvedė vidutinį laiką. Ratą, kurį pa- 
daro kiekvienas taškas ant žemės, 
besisukdamas apie savo ašį, per pe- 
rą padaliję iš paros valandų skai- 
čiaus (3609:24), gauname. kad že- 
més taškas padaro kelio 15% per 
vieną valandą. Kas 15% yra paros 
laiko skirtumas vieną valanda. Dėl 
šitos priežasties žemės kamolys yra 
padalytas į 24 lygias juostas, ku- 
rios eina per polius (ašigalius). 
Kiekviena juosta turi po 15% ir turi 
vidutinį laiką, tai yra tokį laiką, koks 


yra juostos viduryj. Pas mus yra vi- 
durinis Europos laikas, Į rytus nuo 
imūsų yra juosta, kuri turi vadinamą 
rytų Europos laiką, į vakarus nuo 
musų yra juosta, kuri turi vadinamą 
vakarų Europes laiką. Įsivaizduoki- 
me Vilniuje žemės kamuolyje ir sa- 
kvkime, kad turime 12 valandą 1 
dieną sausio mėnesio, tai priešingo- 
je žemės kamuolio pusėj bus 12 
val. nakties. Skaitydami nuo Vilniaus 
į rytus, kur paros laikas nuolat yra 
vėlesnis, prieisime priešingą žemės 
vietą (tašką), kur yra 12 valanda 
nakties, tai yra, kur pasibaigia 1 
diena sausio mėnesio ir prasideda 
2 diena sausio mėnesio; eidami 
nuo Vilniaus į vakarus, prieisim e 
tą vietą, kurioje prasideda 1 diena 
sausio mėnesio. Toji vieta yra prie: 
šingoje žemės pusėje nuo Vilniaus. 
Tokiu būdu, jeigu važiuotume į ry- 
tus ir nuolat pataisytume laikro- 
džius nurodytose vietose, tai grįžę 
į tą vietą, iš kurios išvykome, lai- 
mėsime vieną dieną, pavyzdžiui;jei- 
gu grįžimo dieną laikysime 4 dieną 
sausio mėnesio, tuo tarpu vietiniei 
gyventojai skaitys, jog grįžome 3 
dieną sausio mėnesio. Jei važiuosi- 
me į vakarus, tai pralaimėsime vle- 
ną dieną, tai yra, grįžę skaitysime 
2 dieną sausio mėnesio. Taigi, ky- 
la klausimas, kur prasideda diena? 
Pašalinti visiems neaiškumams yra 
susitarta pravesti per šiaurės ir pie- 
tų polių liniją, kuri eina per Didijį 
vandenyną tarp Azijos ir Amerikos, 
ir nuo kurios diena yra skaitoma. 
Taigi, jeigu pravažiuotume ta lini- 
ją, važiuodami į rytus, tai laimė- 
sime vieną dieną, priešingai važiuo- 
dami, prelaimėsime dieną. Laivai, 
plaukdami Didžiuoju vandenynu per 
tą liniją, laikosi šios taisyklės: kas 
plaukia į rytus, tas du kartu rašo 
la pačią dieną iš eilės, pavyzdžiui. 
jeigu būtų sekmadienis, tai laiko dvi 
dienas iš eilės sekmadieniu; kas 
plaukia į vakarus, taj išmeta iš savo 
skaičiavimo sekančią dieną, jeigu 
būtų sekmadienis, tai turi išmesti 


1 Nr. JAUNIMO DRAUGAS 20 


pirmadienį Ir skaityti sekančią die- 
na antradieniu. 

_ Kaip kvėpuoja paukščiai. 
Žmogus ir visi kiti gyvisi, smarkiai 
skubėdami, greitai uždūsta, nes jiems 
pritrūksta plaučiuose oro. O pauk- 
ščiai, nors lėkdami turi nuolat ju- 
dinti sparnais, niekad neuždūsta. 
Sakysim, veversėlis, kildamas tiesiai 
į viršų, smarkiai plasnoja sparnais 
ir visą laiką gieda savo giesmelę, 
tačiau niekas dar negirdėjo užkimu- 
sio, pritrukusio kvapo veversėlio. 

Paukščiai negalėtų be sustojimo 
perskristi kelis timtus kilometrų, jei 
jie taip pat dūstų, kaip žmonės ar 
gyvuliai. Mat, paukščiai krūtinėj, 
kakle ir tarp pilvo žarnų turi tam 
tikras pilnas oro pūsleles, kurios 
tiesiog susisiekia su plaučiais. Į tas 
pūsleles oras įeina pats savaime, 
paukščiui lekiant. Judindamas spar- 
nais, lėkdamas paukštis iš tų pūs- 
lelių varo orą į plaučius, o iš Cia 
oras pro snapą išeina lauk. 

Tad lėkdamas paukštis kvėp :oja 
automatiškai ir jam nėra pavojaus 
uždūsti. 

Anties ir karvelio kilmė. 
Mūsų naminė antis yra kilusi iš lau- 
kinės didžiosios anties, kuri Lietuvoje 
yra labai paplitusi ežeruose ir ba- 
lose; o be to, ji plačiai gyvena visoje 
Europoje, Š. Afrikoje, Amerikoje ir 
Azijoje. Nors antis nėra toks senas 
naminis paukštis, kaip žąsis, tačiau 
ji sudarė daugiau veislių negu žąsis. 

Manoma, kad pirmieji prijaukino 
antį kiniečiai. Jau nuo seniausių 
laikų jie užsiima ančių auginimu 
savo upėse ir kanaluose labai sa- 
votišku būdu. Tam tikslui vartojami 
seni, niekam tikę laivai su daugybe 
narvelių antims. Laivas keid'a savo 
vietą, sustodamas ten, kur daugiau 
maisto. Antims taikoma griežta di- 
sciplina. Taip, pavyzdžiui, vakare, 
suskambėjus gongui (kiniškas plokš- 
čias shambalas), visos antys turi 
grįžti į laivą. Tos, kurios grįžta 
pirmos, gauna keletą ryžių saujų, o 


kurios pavėluoja, gauna mušti ilgą 
laiką bambuko nendre. 


Nuo seniausių laikų kiniečiai yra 
išgalvoję įtaisymus ančių kiaušiniams 
perėti. Yra tai pintinés, prikimštos 
šildytų pelų. Net be termometrų ki- 
niečiai moka atspėti reikiamą šilu- 
mą, pridėdami sušildytą kiaušinį prie 
lūpų. 

Ančių ir vištų kiaušiniai Kinuose 
labai mėglamas valgis, bet jie valgo 
juos ne šviežius, o vien labai senus 
kiaušinius. Pastarieji dedami į sūrų 
vandenį ir laikomi jame taip ilgai, 
kol visas vidurys pasidaro juodas. 
Taip pat kiniečiai mėgsta užperėtus 
kiaušinius, acte raugintus. 


Bene seniausiai naminiu paukš- 
čių virto karvelis. Rūšis, iš kurios 
jis yra kilęs, vadinama uolų karveliv; 
jie dar tebegyvena laukiniame stovy 
Viduržemio jūros pakraščiuose ir 
daugely Azijos kraštų Iki Indijos. 
Uolų karvelis yra šviesiei melsvai pil- 
kas ir turi dvi nuoZulnizs juosteles 
skersai sparnų. Mokslininkai įrodė, 
kad karvelis tapo naminiu paukščiu 
ne mažiau kaip 2750 metų prieš 
Kristaus gimimą ir bene bus seniau- 
siai iš visu pa kščių Žmogaus pri- 
jaukintas. Kadangi ši karvelio rūšis 
peri kalnų uolose, o ten kaip tik 
įsikūrė pirmosios šventyklos, tai kar- 
velis susiartino su žmogum ir jo 
šventybėmis. Dėl to įvairiose tiky- 
bose karvelis laikomas šventu ir ne- 
liečiamu paukščiu. Dažniausiai jis 
buvo pašvęstas meilės deivėms — 
Astartei, Afroditei, Venerai. Krikš- 
čionių tikyboje karvelis laikomas Šv 
Dvasios simboliu. 


Virtes šventuoju paukščiu, kar- 
velis galėjo be baimės sugyventi su 
žmogum, perėti jo namuose, lesti 
jo maistą ir t. tt Todėl nuo senų 
senovės Graikijoje, Sirijoje ir kitose 
senose valstybėse miestai buvo pil- 
ni karvelių ir niekas nedrįso juos 
skriausti. Šventame Rašte karveliai 
dažnai minimi. 

1. Uždavinys. 


Įrašykite į kiekvieną langelį raidę. 
Gausite 6 žodžius, kurių bendra raidė 
yra apskritimo viduryje. Žodžių reikš- 
mės tokios: 

1) veiksmažodžio liepiamoji nuosaka, 

2) daiktavardis, kurio pirmoji rai- 

dė p, paskutinioji a, 

3) vyro vardas įnagininko linksnyje, 

4) kitaip „baliun“, 

5) gerumą ir gražumą reiškiąs žodis, 

6) kitaip „negeras“. 


Paskutinės žodžių raidės duos atsakymą. Ua 


2. Uždavinys — šarada. 
Pirmą antrą jei sudėsi, — 
Nuo ligų vaistų turėsi. 
Jeigu pirmą tik išbrauksi, — 
Katės ginklą tuojau gausi. 
Visus tris jeigu skaitysi, — 
Miške greitai pamatysi. 
P. Poškus 2 t. 


3. Uždavinys. 


1) a s a — — — —, pranašaująs pavasarį paukštis. 
2) — — — 3 — — —, galvos dalis. 

3) — — — a — —, N. Lietuvos miestelis. 

4) — — — m, miestelis Vilniaus krašte. 

5) — — — — S, vyro vardas. 


Taškų vieton įstatytos raidės duos sprendimą. 
LABS 


4. Uždavinys. 
Nupirkite 100 paukščių už 100 auksinų tokia kaina: už viščiuką 50 ska- 


tikų, už kalakutą 10 auksinų ir už žąsį 5 auksinai. 
Kiek paukščių gausite kiekvienos rūšies? 


J. Zydelis 2 t. 

5. Uždavinys — kryžiažodis. 
1 ó 5 
2 4 Langeliuose iš viršaus apačion: 
m B 1) muzikos instrumentas, 2) gyvo daikto 
q 2 2 A 
u apdaras, 3) jungtukas, 4) veiksmažodis 
6 | r b j | antram asmenyje, 5) medžio dalis. 


Iš kairės dešinėn: 2) būtinas daiktas gyvybei palaikyti, 6) didelis 


pusiasalis. 


Nelabai senai atėjo Motiejus Klumpinis pas kaimyną ir sako: „Žinai 
ką, jau man atsibodo šerti tie gyvuliai; daugiau jų šiemet nebešersiu“! Savo 
žodį išlaikė, — nebešėrė ir gyvuliai gyvena. Kokiu būdu? 


| P. Averka 2. 


Kasmet aprédo Zaliausiais rūbais; kasmet aptaiso kvietkais balčiausiais; 
kasmet pripila rankas lauktuvėms; kasmet užkloja patalu žemę. 


R. Obuolėlis 7 t. 


į kartą sprendėjai laimės naujausias ir labai įdomias knygas: 


l. Večkys 2 t. 


6. Uždavinys. 


7. Uždavinys. 


UN 


. Prof. V. Ruokio: „Per Europa ir Afrikos kraštą“. 

„Dr. K. Hollio: „Didžiųjų vyrų jaunystė". 

„V. T. Scanlono: „Dieve, pasigailėk mūsų“ (didžiojo karo apysaka) 
. A. Bironto: „Bermontininkams Lietuvą užpuolus“. 

„ P. Orintaitės: „Paslėpta žaizda“. 

„Dr. E. A. Drako: „Kas kiekvienai jaunai moteriai žinotina“. 

„S. Miglino: „Motina“. 

„V. Dubo: „Vytukas“ (vieno berniuko istorija). 

. C. Testoro: „Baisiųjų raudonodžių vadas“. 

„E. Drouveno: „Farmerių vaikai“. 


OO DLIO0OLCLEC00N — 


bmd 


Galvosukių sprendimus prašome siųsti tiktai ligi vasario mėn. 15 d, 


3 JAUNIMO DRAUGAS 1 Ne. 


Ko Cia juoktis? 


— Praeidama pro daržą kaimynė klau- 
sia daržo šeimininkės: 

— Kuma, kodel nelaikai darže baidyk- 
lės, ar žvirbliai nelesa kanapių? 

— Tai žinai, kuma, kad nereikia, aš 
pati beveik visą dieną būnu darže, — atsakė 
šeimininkė. 

OJO 

Tinginys Jonukas sako savo klasės 
draugui Vytukui: 

— Tai būtum laimingi buvę, jei bū- 
tum užgime prieš koki porą tūkstančių 
metų. 

— O kokia tame laimė? — klausia nu- 
stebęs Vytukas. 

— Tuomet nereiktų mokintis tiek isto- 
rijos, kaip dabar, — paaiškino Jonukas. 


(OO) 


— Kaip manai, Maryte, ar myli mane 
Petras? 

— Zinoma, Onyt, kad myli. 

— O iš ko tu sprendi? 

— Mat aš pastebėjau, kad jis visas 
moteris myli, tai myli ir tave. 


OJO) 


— Ar tau, Juozai, teko kada nors per- 
gyvente geležinkelio nelaimę? 

— O taip. Vieną kartą, važiuodamas 
tuneliu tarp Lentvario ir Vilniaus, vieton 
sužieduotinės pabučiavau ‘savo būsimąją 
uošvę. 

— Tai ka gi veiki atostogaudamas? 

— Žinai nėra kas veikia, muses gau- 
dau. 

— Na, ar daug pagauni? 

— Ot ir šiandie pagavau penkias, dvi 
vyriškos lyties ir tris moteriškos. 

O kaip gi atskiri vyriškus nuo mote- 
riškų? 

— Mat dvi sėdėjo ant degtinės bon- 
kos, o trys ant veidrodžio. 


(OJO) 


Redaktorius ir leidėjas Antanas Juknevičius. 


— Gražią turi biblioteką. daug tau pi- 
nigo kainavo. 

— Man tai nedaug, gal daugiau kai- 
navo tiems, kurie man knygas skolino. 


OJO) 


— Na, kaip jūsų sodas šiemet, ar daug 
išvarčt? 
— Kas dien po keletą vaikėzų išvary- 
davom. 
OLO) 


— Maryte, aš įsimylėjau į tave iki 
ausų. 


Vyrai visi tokie ir taip šneka, todėl 
netikiu. 
— Ne mano ausys už visų ilgiausios. 


OJO) 


Vienas laikraščio skaitytojas atsiuntė 
užklausimą redakcijon: 

— Gerbiamoji redakcija, prašau išai- 
Škinti, kodėl, kai aš savo sužieduotinę bu- 
čiuoju, tai ji vis uZsimerkia? 

Redakcija atsakė: 

Gerbiamasis tamsta, prašom atsiūsti 
savo fotografiją, gal iš jos bus galima 
atspėti. 

OJO 

Kelėjimo viršininkas, išleisdamas atli- 
kusi bausmę kolini, sako: 

— Kai atsidursi už kalėjimo sienų, tai, 
manau, nepakartosi senų gyvenimo klai- 
dy ir stengsiesi, kad kitą kart kalėjiman 
nebepatupdytų, kalėjimas — tai gyvenimo 
mokykla. 

— Sunku gyvenime neapsirikti po- 
nas viršininkė. tSai, ir šį kartą visa da- 
riau, kad nuo kalėjimo išsisukus. Kai jau 
buvau prie pat kalėjimo vartų, stumiau 
sargybinį ir ėmiau bėgti. Bet sargybinis 
buvo už mane greitesnis, pavijo o teis- 
mas paskui dar tris mėnesius už tai pri- 
dėjo. Štai, tau ir stenkis žmugus kalėji- 
man nepatekti. Paibelis galėjo žinot, kad 
jis mane povis,—pasiaiškino kalinys. 


OJO) 


Suėję keli vyrai speliojo, nuo ko būtų 
miręs jų kaimynas, kuris iki pat mirties 
buvo tvirtas. Vienas nurodo tą priežasti, 
kitas kitą, o trečias sako: 

— Sunku žinoti, kas kada kam paken- 
kia. Mano dedukas mirė nuo druskos. 

— Mes rimtai kalbam, o tu juokies. 
Kaip nuo druskos gali kas mirti, kai mes 
visi druską valgom ir gyvenam,—uZsigava, 
atkirto abu pasikalbėjimo dalyviai. 

— Aš nesakau, kadjis druską valgyda- 
mas mirė. Druskos vežimas ant jo išvirto 
ir sudriuškino šaukaulius — pasiaiškino 
trečiasis, 


„RUCH“ spaustuvė Vilniuje, 


